hotchpotch/miracl-hf-unified huggingface dataset:
การเพาะเลี้ยงเนื้อเยื่อพืช
การเพาะเลี้ยงเนื้อเยื่อพืขเป็นกลุ่มของเทคนิคที่ใช้เพาะเลี้ยงเซลล์หรือต้นพืชภายใต้สภาวะปลอดเชื้อบนอาหารสังเคราะห์ที่ทราบองค์ประกอบที่แน่นอน เทคนิคการเพาะเลี้ยงเนื้อเยื่อเป็นที่นิยมใช้อย่างกว้างขวาง โดยอาศัยคุณสมบัติโททิโพเทนซี totipotencyของเซลล์พืช คือเซลล์ใดเซลล์หนึ่งของพืชมีความสามารถที่จะพัฒนาไปเป็นเนื้อเยื่อ อวัยวะและต้นที่สมบูรณ์ได้
การเพาะเลี้ยงเนื้อเยื่อพืชถูกกล่าวถึงครั้งแรกโดย Gottlieb Haberlandt นักพันธุศาสตร์ชาวออสเตรีย ในปี ค.ศ. 1902 เทคนิคดังกล่าวถูกพัฒนามาตลอดช่วงต้นศตวรรษที่ 19 โดยเริ่มจากการเพาะเลี้ยงบางส่วนของพืช เช่น เอมบริโอ และเนื้อเยื่อเจริญบริเวณปลายยอดและปลายราก ขณะที่การเพาะเลี้ยงเนื้อเยื่อพืชอย่างแท้จริงเกิดขึ้นในปี ค.ศ. 1934 โดย Roger J. Gautheret สามารถเพาะต้น Sycamore บนอาหารสังเคราะห์สูตร Knop's solution แข็งที่เติมน้ำตาลและวุ้นที่ได้จากสาหร่าย อย่างไรก็ตามในช่วงแรกของการพัฒนากลับพบปัญหาในการทำให้เนื้อเยื่อพืชมีการพัฒนาเป็นยอด ราก หรือลำต้นตามต้องการ จึงเริ่มนำสารควบคุมการเจริญเติบโตพืชมาใช้โดยตอนแรกมีการใช้น้ำมะพร้าวมาผสมกับอาหารสังเคราะห์ ต่อมาจึงเริ่มปรับใช้สารสังเคราะห์ในการชักนำให้เนื้อเยื่อพืชมีการเจริญและพัฒนาเป็นต้นอย่างสมบูรณ์ หลังจากที่มีการปรับใช้สารควบคุมการเจริญเติบโตพืชมาใช้ ก็มีการปรับปรุงอาหารสังเคราะห์ โดยการศึกษาคุณสมบัติของธาตุอาหารพืชหลายๆชนิด สูตรที่เป็นที่นิยมกันได้แก่ Murashige and Skoog (MSO)
ในการเพาะเลี้ยงเนื้อเยื่อพืชนั้นต้องทำภายใต้สภาพปลอดเชื้อ โดยทำงานในตู้ปลอดเชื้อที่มีการกรองผ่านแผ่นกรองเฮป้า เพื่อป้องกันไม่ให้เกิดการปนเปื้อนจากเชื้อจุลินทรีย์ที่มีอยู่ในอากาศไปเจริญเติบโตบนอาหารเพาะเลี้ยง เนื้อเยื่อจะมีการเจริญเติบโตบนอาหารสังเคราะห์ในภาชนะปิด ภายในห้องที่มีการควบคุมอุณหภูมิและแสง อาหารเพาะเลี้ยงอาจมีการเติมสารควบคุมการเจริญเติบโตพืชและวิตามินบางชนิด
กมลพร สุขมาก
กมลพร สุขมาก เกิดวันที่ 29 กุมภาพันธ์ พ.ศ. 2531 เป็นหนึ่งในสมาชิกวอลเลย์บอลหญิงทีมชาติไทย ซึ่งเธอติดทีมชาติครั้งแรกใน พ.ศ. 2553 และเธอได้รับเลือกมาเล่นในตำแหน่งมือเซตแทน นุศรา ต้อมคำ บ่อยครั้ง โดยเฉพาะอย่างยิ่งในรายการวอลเลย์บอลเวิลด์กรังด์ปรีซ์ ที่ทีมชาติไทยเข้าชิงอันดับ 5 กับวอลเลย์บอลหญิงทีมชาติญี่ปุ่น กมลพร สุขมาก ยังเป็นหนึ่งในนักวอลเลย์บอลที่โค้ชเกียรติพงษ์ รัชตเกรียงไกร เลือกอยู่ในรายชื่อของทีมในการควอลิฟายสู่แข่งขันกีฬาวอลเลย์บอลในโอลิมปิกฤดูร้อน 2012 ปัจจุบัน เธอกำลังศึกษาในระดับปริญญาตรี คณะบริหารธุรกิจ มหาวิทยาลัยรัตนบัณฑิต
ไทยพรีเมียร์ลีก ฤดูกาล 2556
ไทยพรีเมียร์ลีก 2556 (เป็นที่รู้จักกันในชื่อ โตโยต้าไทยพรีเมียร์ลีก ตามชื่อของผู้สนับสนุนหลัก) โดยเป็นจัดขึ้นเป็นฤดูกาลที่ 17 ของการแข่งขันไทยพรีเมียร์ลีกนับตั้งแต่ก่อตั้งมาในปี พ.ศ. 2539 มีทีมเข้าร่วมการแข่งขันทั้งสิ้น 18 ทีม โดยจะทำการแข่งขันกันในระบบลีกเหย้า-เยือนพบกันหมด
ทีทีเอ็ม เชียงใหม่, บีบีซียู และ การท่าเรือไทย ตกชั้นลงไปเล่นไทยลีกดิวิชั่น 1 2556 หลังจากจบการแข่งขันฤดูกาล 2555ในสามอันดับสุดท้ายของตาราง
ทีมชนะเลิศ ราชบุรี มิตรผล, รองชนะเลิศ สุพรรณบุรี และอันดับที่สาม แบงค็อกยูไนเต็ด จากการแข่งขันไทยลีกดิวิชัน 1 2555 ได้ขึ้นชั้นไปเล่นไทยพรีเมียร์ลีก
ลฺหวี่ เสี่ยวจุน
ลฺหวี่ เสี่ยวจุน (; ) เป็นนักกีฬายกน้ำหนักชาวจีน ปัจจุบันเขาเป็นเจ้าของสถิติโลกทั้งในท่าสแนตช์ และน้ำหนักรวมของรุ่น 77 กิโลกรัม ด้วยน้ำหนักที่ 175 กิโลกรัม (390 ปอนด์) และ 379 กิโลกรัม (840 ปอนด์) ตามลำดับ
เขาได้รับรางวัลเหรียญทองจากการแข่งขันโอลิมปิกฤดูร้อน 2012 ในรุ่น 77 กิโลกรัม ชาย โดยยกน้ำหนักรวมได้ 379 กิโลกรัม
เมา อายุทธ
เมา อายุทธ นักเขียนรางวัลซีไรต์คนที่สามของกัมพูชา เกิดเมื่อ 8 กรกฎาคม พ.ศ. 2487 ที่จังหวัดกำปงจาม เริ่มสนใจงานเขียนตั้งแต่เรียนวิทยาลัยสีสุวัตถิ์ และหันมาศึกษาการเขียนบทภาพยนตร์ในช่วง พ.ศ. 2506 – 2508 หลังจากนั้น เขาเข้าร่วมงานกับ TVRK และได้เป็นผู้กำกับ หลังจากพนมเปญแตกใน พ.ศ. 2518 เขาถูกกวาดต้อนไปอยู่นอกเมืองหลวง และกลับสู่พนมเปญหลังจากระบอบเขมรแดงล่มสลายใน พ.ศ. 2522 และเข้าทำงานในด้านภาพยนตร์ ได้เป็นผู้อำนวยการสร้างโทรทัศน์แห่งชาติของกัมพูชาใน พ.ศ. 2537
นอกจากงานด้านภาพยนตร์ อายุทธยังเขียนนวนิยายเกี่ยวกับสังคมละวิถีชีวิต ได้รับรางวัลวรรณกรรมซีไรต์ของประเทศกัมพูชาเมื่อ พ.ศ. 2544
สมาชิกสภาผู้แทนราษฎรจังหวัดสุราษฎร์ธานี
จังหวัดสุราษฎร์ธานี มีเขตเลือกตั้งสมาชิกสภาผู้แทนราษฎร 6 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 6 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดสุราษฎร์ธานีมีสมาชิกสภาผู้แทนราษฎรคนแรก คือ ขุนวรศาสน์ดรุณกิจ (ฝ้าย บุญเลี้ยง)
มูลีนากา
มูลีนากา ( "มู̎ลีณากา"; ; ) เป็นหน่วยทางทหารที่นิยมพระนโรดม สีหนุ ก่อตั้งเมื่อเดือนสิงหาคม พ.ศ. 2522 โดยกองกำลังติดอาวุธตามแนวชายแดนไทย
มูลีนากาก่อตั้งเมื่อ 31 สิงหาคม พ.ศ. 2522 โดยกอง ซิเลียะห์ กัปตันในกองทัพเรือสมัยสาธารณรัฐเขมร ซึ่งมาอยู่ที่ฝรั่งเศส หลังจากที่เขาปฏิเสธคำชวนของเดียน เดลให้เข้าร่วมกับแนวร่วมปลดปล่อยชาติเขมร กองต้องการจัดตั้งองค์กรในลักษณะสหภาพมากกว่าแนวร่วมและมีโครงสร้างการสั่งงานที่เป็นเอกภาพ กลุ่มนี้จัดเป็นกลุ่มติดอาวุธกลุ่มแรกที่จงรักภักดีต่อพระนโรดม สีหนุ ต่อมาได้กลายเป็นกองกำลังติดอาวุธของฟุนซินเปก มูลีนากาได้นับการสนับสนุนจากชาวกัมพูชาที่ลี้ภัยไปยังฝรั่งเศส และค่ายผู้อพยพตามแนวชายแดนไทย โดยเฉพาะค่ายผู้อพยพหนองจันทร์ ใกล้อรัญประเทศ ต่อมา มูลีนากาได้ดำเนินการภายใต้ชื่อ กองทัพเจ้าสีหนุ (Armée Nationale Sihanoukiste) ตามแนวชายแดนไทยด้านจังหวัดสุรินทร์เป็นเขตอิทธิพลของกองทัพนี้
กอง ซิเลียะห์ เสียชีวิตเมื่อ 16 สิงหาคม พ.ศ. 2523 ด้วยโรคมาลาเรียเมื่ออายุ 45 ปี หลังจากนั้น นีม โสพนได้เป็นผู้บัญชาการมูลีนากาต่อมา อิน ตัมได้เป็นผู้บัญชาการกองทัพเจ้าสีหนุก่อนจะมาเป็นพระนโรดม รณฤทธิ์ใน พ.ศ. 2528
ใน พ.ศ. 2535 มีการจัดตั้งกลุ่ม กองทัพเสรีชาติกัมพูชา โดยปรุม นาคราช พรรคนี้เข้าร่วมในการเลือกตั้ง พ.ศ. 2536 และได้ 1 ที่นั่งในจังหวัดกำปงจาม แต่สลายตัวไปใน พ.ศ. 2541 มูลีนากาบางส่วนเข้าร่วมกับพรรคประชาชนกัมพูชา หลังการเลือกตั้ง พ.ศ. 2536
สมาชิกสภาผู้แทนราษฎรจังหวัดอำนาจเจริญ
จังหวัดอำนาจเจริญ มีเขตเลือกตั้งสมาชิกสภาผู้แทนราษฎร 2 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 2 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยขณะนั้นอำนาจเจริญยังเป็นเพียงอำเภอหนึ่งของจังหวัดอุบลราชธานี
ปี พ.ศ. 2536 อำนาจเจริญยกฐานะขึ้นเป็นจังหวัด และได้แยกเขตเลือกตั้งที่ 3 ของจังหวัดอุบลราชธานี (จากการเลือกตั้งในเดือนกันยายน พ.ศ. 2535) มาเป็นเขตเลือกตั้งของจังหวัดอำนาจเจริญ โดยมีสมาชิกสภาผู้แทนราษฎรชุดแรก คือ นายสุทัศน์ เงินหมื่น นายวิฑูรย์ นามบุตร และนายสนิท จันทรวงศ์
ซีซีแลนด์
ซีซีแลนด์โฮลดิงลิมิเต็ด (; ) เป็นบริษัทรับจ้างการผลิตของผลิตภัณฑ์บรรจุภัณฑ์ และกระเป๋าเดินทาง รวมถึงการพัฒนาอสังหาริมทรัพย์ส่วนใหญ่อยู่ในฉงชิ่ง ประเทศจีน
บริษัทเป็นที่รู้จักเดิมในชื่อ ควอลิแพ็คอินเตอร์เนชันแนลโฮลดิงลิมิเต็ด ใน ค.ศ. 2006 ธุรกิจดังกล่าวก็กลายเป็นผู้พัฒนาอสังหาริมทรัพย์ผ่านการครอบครองของฉงชิ่งจงหยูพร็อพเพอร์ตี้ดีเวลลอปเมนท์คอมพานีลิมิเต็ด และใน ค.ศ. 2007 บริษัทได้เปลี่ยนชื่อเป็น ซีซีแลนด์โฮลดิงลิมิเต็ด
ยูไรอาห์ฮีป
ยูไรอาห์ฮีป () เป็นวงร็อคจากลอนดอน ตั้งวงในปี 1969 และเริ่มแล่นแนวฮาร์ดร็อคในปีตั้งแต่ 1970 ยูไรอาห์ฮีปเล่นดนตรีแนว Progressive rock/art rock/heavy metal และงานเพลงของพวกเขาจะมีเสียงคีย์บอร์ดที่โดดเด่น กับเสียงร้องที่มีพลังของ ซึ่งทำอัลบั้มกับวง 12 อัลบั้ม อัลบั้มที่สร้างชื่อเสียงให้แก่วงมากที่สุดคือ"" ได้อันดับที่ 23 จาก Billboard 200ชาร์ด ในปี 1972 ในปี 1970 พวกเขามีเพลงยอดฮิตคือ"" ทำให้วงเป็นที่รู้จักในช่วงนั้นความนิยมของยูไรอาห์ฮีปเริ่มลดลงในช่วง 1980 เนื่องจากพวกเขาทำงานเพลงที่เกี่ยวกับศาสนา 
วงยูไรอาห์ฮีปมียอดขายอัลบั้ม 30 ล้านแผ่นทั่วโลก และ 4ล้านแผ่นในสหรัฐอเมริกา
รถบรรทุกถัง
รถบรรทุกถัง (tank car, สหภาพรถไฟระหว่างประเทศ:tank wagon)เป็นยานยนต์รางสำหรับใช้ในการบรรทุกของไหล ดัดแปลงมาจากรถข้างโถง โดยวางถังบรรจุของเหลวหรือแก๊สไว้ด้านบน ภายในถังอาจจะไม่กรุด้วยวัสดุอื่นใดเลย สำหรับใช้บรรทุกน้ำมันหรือเคมีภัณฑ์ หรืออาจจะกรุด้วยแก้ว สำหรับใช้บรรทุกของเหลวที่ใช้เป็นอาหาร การบรรทุกสินค้าขึ้นรถตลอดจนการขนสินค้าลงรถ จำต้องทำด้วยความระมัดระวังอย่างสูงภายในโรงคลุม และมีการควบคุมอย่างดี ต่างจากการบรรทุกสินค้าส่งด้วยรถตู้ใหญ่
ในประเทศไทยมีรถจำพวกนี้ไว้ใช้ขนส่งน้ำมัน น้ำดื่มน้ำใช้ และแก๊ส จำแนกออกเป็น
เดอะฮอว์ทอนส์
เดอะฮอว์ทอนส์ () เป็นสนามฟุตบอลที่เป็นที่นั่งทั้งหมด ตั้งอยู่ในเมืองเวสต์บรอมมิช เขตนครแซนด์เวลล์ ในอังกฤษ โดยมีความจุผู้ชมทั้งหมด 26,272 คน โดยใช้เป็นสนามเหย้าของสโมสรฟุตบอลเวสต์บรอมมิชอัลเบียนตั้งแต่ปี ค.ศ. 1900 เป็นต้นมา โดยเป็นสนามแห่งที่ 6 ที่สโมสรแห่งนี้ใช้เป็นสนามเหย้านับตั้งแต่ก่อตั้งสโมสร
บีบีเอ็มจีคอร์ปอเรชัน
บีบีเอ็มจีคอร์ปอเรชัน (; , ) หรือชื่อเต็ม เป่ยจิงบิลดิงแมททีเรียลกรุ๊ปคอร์ปอเรชัน () เป็นผู้นำด้านการผลิตปูนซีเมนต์ รวมทั้งเป็นผู้พัฒนาอสังหาริมทรัพย์ ซึ่งมีสำนักงานใหญ่อยู่ที่กรุงปักกิ่ง ประเทศจีน นอกจากนี้ ยังเป็นผู้จำหน่ายวัสดุก่อสร้างที่ใหญ่ที่สุดในกรุงปักกิ่ง, เทียนจิน และมณฑลเหอเป่ย์
บีบีเอ็มจีคอร์ปอเรชันเป็นองค์กรรัฐวิสาหกิจ ร่วมกับบีบีเอ็มจีกรุ๊ปคอมพานีลิมิเต็ดซึ่งเป็นผู้ถือหุ้นใหญ่ในสัดส่วน 45% ของการถือหุ้น (เมื่อปลาย ค.ศ. 2010) บีบีเอ็มจีกรุ๊ปคอมพานีลิมิเต็ดเป็นองค์กรรัฐวิสาหกิจที่ได้รับการดูแลโดยคณะกรรมการบริหารและตรวจสอบสินทรัพย์รัฐวิสาหกิจของรัฐบาลเทศบาลปักกิ่ง
บริษัทนี้ได้จดทะเบียนในตลาดหลักทรัพย์ฮ่องกงใน ค.ศ. 2009 ด้วยราคาไอพีโอที่ 6.38 ดอลลาร์ฮ่องกงต่อหุ้น บริษัทนี้ดึงดูดห้านักลงทุนที่สำคัญ ซึ่งได้แก่ ไชน่าอินเวสท์เมนท์คอร์ปอเรชัน, ไชน่าไลฟ์อินซูแรนซ์, กลุ่มการลงทุนธนาคารแห่งประเทศจีน, โอช-ซิฟฟ์เฮดจ์ฟันด์ และโรเบิร์ต คว๊อค แห่งเคอร์รี่กรุ๊ป
โรน ฟลาร์
รอน ปีเตอร์ วลาร์ () เกิดเมื่อวันที่ 16 กุมภาพันธ์ ค.ศ. 1985 ที่เฮนส์บรุก ทางตอนเหนือของประเทศเนเธอร์แลนด์ เป็นนักฟุตบอลชาวดัตช์ เล่นในตำแหน่งกองหลัง ปัจจุบันลงเล่นให้กับ อาแซด อัลค์มาร์ โดยสมัยที่เขายังเล่นฟุตบอลอยู่ที่ประเทศอังกฤษ เขาเคยเป็นกัปตันทีมของ สโมสรฟุตบอลแอสตัน วิลล่า
บรมยุคฟาเนอโรโซอิก
บรมยุคฟาเนอโรโซอิก () เป็นมหายุคทางธรณีวิทยาในปัจจุบันทางธรณีกาล และเป็นหนึ่งในระหว่างสัตว์มีชีวิตที่มีอยู่มากมาย โดยปกคลุมตั้งแต่ประมาณ 542 ล้านปี และย้อนกลับไปในระยะเวลา เมื่อสัตว์เปลือกแข็งที่มีความหลากหลายปรากฏตัวครั้งแรก โดยชื่อนี้มาจากคำกรีกโบราณ และ หมายถึง "ชีวิตที่มองเห็น" เนื่องจากเป็นความเชื่อหลังจากที่ยุคแคมเบรียนกำเนิดขึ้น เป็นระยะแรกของยุคนี้ ระยะเวลาก่อนบรมยุคฟาเนอโรโซอิกเรียกว่า มหายุคพรีแคมเบรียน ซึ่งตอนนี้แบ่งออกเป็น บรมยุคฮาเดียน,บรมยุคอาร์เคียน และบรมยุคโพรเทอโรโซอิก
ช่วงเวลาของบรมยุคฟาเนอโรโซอิก รวมถึงการกำเนิดอย่างรวดเร็วของจำนวนสัตว์ไฟลัม วิวัฒนาการของไฟลัมเหล่านี้มีหลากหลายรูปแบบ การกำเนิดขึ้นของพืช การพัฒนาการของพืชที่ซับซ้อน วิวัฒนาการของปลา การพัฒนาการของสัตว์บก และการพัฒนาการของสมัยฟัวนาส ในช่วงระยะเวลาที่ปกคลุมทวีปที่กำลังลอยเคว้งคว้าง ท้ายที่สุดการรวบรวมเข้าเป็นทวีปเดียวที่รู้จักกันดี คือ มหาทวีปแพนเจีย แล้วก็แยกตัวออกไปเป็นทวีปในปัจจุบัน
คริส ฮิวตัน
คริสโตเฟอร์ วิลเลียม เจอราร์ด "คริส" ฮิวตัน (เกิดเมื่อวันที่ 11 ธันวาคม ค.ศ. 1958) เป็นอดีตนักฟุตบอลชาวไอริชและปัจจุบันเป็นผู้จัดการทีมฟุตบอลให้กับไบรตันแอนด์โฮฟอัลเบียน
หอกซัด
หอกซัด () เป็นอาวุธลักษณะคล้ายหอกสั้น เป็นอาวุธโบราณที่ออกแบบมาให้ขว้างเป็นหลัก ซึ่งปัจจุบันใช้ในกีฬาพุ่งแหลน ส่วนใหญ่หอกซัดใช้มือขว้าง ต่างจากธนูหรือหนังสติ๊กที่ใช้กลไกยิงอาวุธ อย่างไรก็ตาม อุปกรณ์ขว้างได้ถูกทำขึ้นเพื่อให้ผู้โยนแหลนสามารถขว้างออกไปได้ไกลมาก
คำว่า "Javeline" ในภาษาอังกฤษกลาง หรือคำว่า "Javelin" จากภาษาฝรั่งเศสเก่า มีรากศัพท์มาจากคำว่า "Javelot" ซึ่งแปลว่า หอก ที่มีต้นกำเนิดมาจากกลุ่มภาษาเคลต์
มีหลักฐานทางโบราณคดีพบว่าได้มีการเริ่มใช้งานหอกซัดและกระบองขว้างตั้งแต่ช่วงปลายยุคหินเก่า มีการค้นพบวัตถุที่มีลักษณะคล้ายหอก 7 ชิ้นในเหมืองถ่านหินที่เมือง Schöningen ประเทศเยอรมนี จากการวิเคราะห์อายุจากการลำดับชั้นหิน ที่พบวัตถุดังกล่าวคาดว่ามีอายุมีอายุราว 400,000 ปี โดยชิ้นส่วนที่ขุดพบทำมาจากลำต้นของสปรูซ (Spruce) มีความยาวระหว่าง 1.83 ถึง 2.25 เมตร มันถูกประดิษฐ์ให้มีส่วนที่หนาและหนักอยู่บริเวณปลายด้านหน้าของด้ามหอกซัด ศูนย์โน้มถ่วงที่อยู่ด้านหน้าเหล่านี้แสดงว่ามีการใช้งานอาวุธด้ามยาวชนิดนี้ในลักษณะหอกซัด มีการค้นพบซากดึกดำบรรพ์ของม้าที่แผลบริเวณไหล่ซึ่งถูกบาดด้วยอาวุธขว้าง มีอายุประมาณ 500,000 ปี ค้นพบที่เหมืองหินกรวดในหมู่บ้าน Boxgrove ประเทศอังกฤษ ซึ่งจากการศึกษาพบว่าบาดแผลอาจเกิดขึ้นจากหอกซัด
ทหารเพลแทส (Peltast) โดยทั่วไปมักจะทำหน้าที่เป็นทหารราบ ซึ่งถือหอกซัด 2-3 เล่ม และมักจะมีสายรัดเพื่อเพิ่มพลังในการขว้างปา ทหารเพลแทสต่อสู้ด้วยการซัดหอกใส่กองทหารที่แข็งแกร่งกว่าอย่างเช่น แฟลแลงคซ์ฮอพไลท์ (hoplite) เพื่อก่อกวนให้แตกแถว
N/A
n/a หรือ N/A เป็นตัวย่อที่พบบ่อยในตารางและรายการ หมายถึง "not applicable" (นำมาใช้ไม่ได้), "not available" (ไม่มีอยู่, ไม่ปรากฏ, หาไม่ได้) หรือ "no answer" (ไม่มีคำตอบ) ใช้เพื่อแสดงว่า ช่องที่ไม่ให้ข้อมูลนั้นเพราะไม่อาจนำมาใช้แก่กรณีที่ระบุได้ หรือไม่มี ไม่ปรากฏ หรือหาไม่ได้ หรือหาคำตอบไม่ได้ อย่างใดอย่างหนึ่ง ภาษาไทยส่วนมากใช้ยัติภังค์หรือยัติภาคสำหรับกรณีดังกล่าว
NA เป็นอักษรย่ออีกอักษรหนึ่งที่ให้ความหมายว่า ไม่มีคำตอบ แต่ต่างกันตรงที่ไม่มีเครื่องหมายทับคั่นตรงกลาง
N/A อาจหมายถึง Neurotics Anonymous ก่อนที่จะเปลี่ยนเป็น Emotions Anonymous ในภายหลัง ซึ่งใช้ N/A เพื่อให้แตกต่างจาก Narcotics Anonymous (NA)
กันยายน พ.ศ. 2555
กันยายน พ.ศ. 2555 เป็นเดือนที่ 9 ของปี พ.ศ. 2555 วันแรกของเดือนเป็นวันเสาร์ วันสุดท้ายของเดือนเป็นวันอาทิตย์
สายการบินสกู๊ต
สายการบินสกู๊ต เป็นสายการบินต้นทุนต่ำ ในเครือสิงคโปร์แอร์ไลน์ส โดยวางตัวเป็นสายการบินต้นทุนต่ำระยะไกล และมีเส้นทางบินระยะกลางถึงระยะไกลจาก ท่าอากาศยานนานาชาติชางงี สาธารณรัฐสิงคโปร์ โดยมีแผนการบินที่จะเปิดเส้นทางบินไปยัง ประเทศออสเตรเลีย และ ประเทศจีน ใดยใช้เครื่องบินแบบโบอิ้ง 777 สายการบินสกู๊ตเป็นอีกหนึ่งความพยายามของบริษัทแม่อย่างสิงคโปร์แอร์ไลน์ส ที่จะจับกลุ่มลูกค้าซึ่งต้องการบินในราคาประหยัด โดยสามารถบรรเทาปัญหาค่าเชื้อเพลิงที่พุ่งสูงลิบไปพร้อมๆ กัน โดยเริ่มให้บริการเที่ยวบินแรกจากสิงคโปร์ไปยังนครซิดนีย์ เมื่อวันที่ 4 มิถุนายน 2555
ในเดือนพฤษภาคม พ.ศ. 2554 สายการบินสิงคโปร์แอร์ไลน์ส ประกาศความตั้งใจที่จะสร้างสายการบินใหม่ในเครือ โดยจะเป็นสายการบินต้นทุนต่ำระยะไกล เพื่อเป็นทางเลือกให้ผู้โดยสารสามารถเดินทางในเส้นทางปกติ แต่จ่ายน้อยกว่าสายการบินทั่วไปสูงสุดถึง 40%
ในเดือนกรกฎาคม พ.ศ. 2554 สายการบินสิงคโปร์แอร์ไลน์ส ประกาศให้นาย Campbell Wilson เป็นผู้บริหารของสายการบินที่จะจัดตั้งขึ้นใหม่
วันที่ 1 พฤศจิกายน พ.ศ. 2554 ได้ประกาศชื่อสายการบินใหม่นั้น คือชื่อ "สกู๊ต"
วันที่ 11 มกราคม พ.ศ. 2555 สายการบินสกู๊ตเปิดตัวชุดยูนิฟอร์มของพนักงานต้อนรับบนเครื่องบิน, ออกแบบโดย ESTA  โทนสีเหลือง-ดำ ซึ่งออกมาในแนวเดียวกันกับสีของโลโก้ ของสายการบินที่เน้นความสดใส ร่าเริง
ในเดือนพฤษภาคม พ.ศ. 2555 สายการบินได้รับเครื่องลำแรก โดยรับจากสายการบินสิงคโปร์แอร์ไลน์ส เป็นเครื่องบินแบบ โบอิ้ง 777-200ER โดยทาสีกราฟิกเหลืองขาวข้อความ FlyScoot.com และเปลี่ยน IATA code (ตัวอักษรที่สายการบินใช้นำหน้ารหัสเที่ยวบิน) จาก OQ เป็น TZ ด้วย
เมื่อวันที่ 4 มิถุนายน 2555 เริ่มให้บริการเที่ยวบินแรก จากสิงคโปร์สู่นครซิดนีย์ ประเทศออสเตรเลีย ต่อมาในวันที่ 12 มิถุนายน 2555 เริ่มให้บริการเที่ยวบิน จากสิงคโปร์สู่โกลด์โคสต์ ประเทศออสเตรเลีย และเป็นเส้นทางบินที่ 2 สู่ประเทศออสเตรเลีย
ในปี พ.ศ. 2557 สายการบินสกู๊ตร่วมทุนกับนกแอร์ ก่อตั้งสายการบินนกสกู๊ต
ในปี พ.ศ. 2559 สายการบินสกู๊ตได้เข้าร่วมเป็นสายการบินสมาชิกของพันธมิตรสายการบิน แวลูอัลไลแอนซ์ (Value Alliance)
สายการบินสกู๊ตได้ควบรวมกิจการเข้ากับไทเกอร์แอร์ และไทเกอร์แอร์ถูกเปลี่ยนเป็นสกู๊ตทั้งหมด โดยมีผลตั้งแต่วันที่ 25 กรกฎาคม พ.ศ. 2560 โดยในช่วงแรกนั้นเครื่องบินของไทเกอร์แอร์บางลำจะยังคงมีโลโก้เดิมติดอยู่ และจะทยอยเปลี่ยนเป็นสกู๊ตจนครบทุกลำ พร้อมกันนี้สกู๊ตได้เปลี่ยน IATA code อีกครั้ง จาก TZ เป็น TR ซึ่งก่อนหน้านี้ TR เป็นตัวอักษรนำหน้ารหัสเที่ยวบินของไทเกอร์แอร์นั่นเอง สำหรับการบินในประเทศไทยนั้น ส่วนของไทเกอร์แอร์เดิมที่เปลี่ยนชื่อไปเป็นสกู๊ตแล้วยังคงเปิดทำการที่ท่าอากาศยานนานาชาติสุวรรณภูมิตามเดิม และส่วนของสกู๊ตดั้งเดิมยังคงเปิดทำการที่ท่าอากาศยานนานาชาติดอนเมืองตามเดิม ซึ่งอาจทำให้ผู้ใช้บริการเกิดความสับสนได้เนื่องจากสกู๊ตยังคงใช้งานทั้งสองสนามบินดังกล่าว
สายการบินสกู๊ต เริ่มเปิดเส้นทางบินจาก อาคารผู้โดยสาร อาคาร 2 ท่าอากาศยานสิงคโปร์ชางงี สาธารณรัฐสิงคโปร์ ไปยัง ประเทศออสเตรเลีย และ สาธารณรัฐประชาชนจีน โดยมีเส้นทางบินดังนี้
เดอะเลตเตอร์ เขียนเป็นส่งตาย
"ระวังสับสนกับ เดอะเลตเตอร์ จดหมายรัก"
เดอะเลตเตอร์ เขียนเป็นส่งตาย () ภาพยนตร์ไทยแนวสยองขวัญ ออกฉายในปี พ.ศ. 2549
เสรี ชายหนุ่มพูดน้อย บุคลิกเงียบขรึม ได้รับเชิญไปงานเลี้ยงรุ่นเพื่อน ๆ ชั้นประถม เมื่อไปถึงเสรีต้องตะลึงในความสวยของ นาตยา เพื่อนร่วมรุ่นสาวที่ไม่ได้พบกันมานานเกือบ 20 ปี แต่ทั้งหมดได้รับจดหมายลูกโซ่แปลก ๆ ฉบับหนึ่ง ที่มีปริศนาคำทายและรูปของคนแขวนคอตัวเอง เรียกว่า "แฮงค์แมน" และมีข้อความขู่ว่าผู้ที่ได้รับต้องตาย หากจะรอด ต้องส่งต่อจดหมายฉบับนี้ไปยังคนที่ตนแค้นอีก 29 คนจึงจะรอด
จากนั้นเพื่อน ๆ ชั้น ป.6/2 ของเสรีทะยอยตายไปเรื่อย ๆ ตามลำดับเลขที่ แรกเริ่มทุกคนไม่เชื่อ แต่เมื่อผ่านไป มีคนตายตามจดหมายนั้น 2-3 คน ทุกคนก็เริ่มเชื่อ เสรีจึงออกตามหาความจริง โดยมีนาตยาขอตามไปด้วย ก่อนจะพบว่า แท้ที่จริงแล้ว คนที่ส่งจดหมายนี้มาให้ เป็นเพื่อนเก่าที่พวกเขาชอบกลั่นแกล้งรังแก จนไม่สามารถออกไปพบปะผู้คนได้เหมือนคนทั่วไปชื่อ แว่น หรือ โชติธรรม
รายชื่อนักแสดงนำ ของเดอะเลตเตอร์ เขียนเป็นส่งตาย
"เดอะเลตเตอร์ เขียนเป็นส่งตาย" เป็นภาพยนตร์จากการกำกับเรื่องแรกของ กพล ทองพลับ ดีเจชื่อดังในแนวเล่าเรื่องผีและเรื่องสยองขวัญมากว่า 20 ปี
เมื่อเข้าฉายแล้ว ได้รับเสียงวิจารณ์ส่วนใหญ่ว่า ไม่สนุก ไม่น่ากลัวแต่ประการใด บทภาพยนตร์อ่อน สามารถเดาเนื้อเรื่องได้ง่าย ๆ ซ้ำนักแสดงยังแสดงได้แข็งมากในแต่ละคน อีกทั้งการโปรโมตภาพยนตร์ ทางผู้สร้างได้ทำจดหมายลูกโซ่ที่มีข้อความเหมือนในเรื่องส่งไปตามบ้านจริง ๆ ทำให้ผู้ที่ได้รับตกใจ ทำให้ทางผู้สร้างต้องออกมาขออภัย
เดชคัมภีร์แดนพยัคฆ์
คัมภีร์แดนพยัคฆ์ (; จีนตัวเต็ม: 新龍門客棧; จีนตัวย่อ: 新龙门客栈; พินอิน: Xīn Lóng Mén Kè Zhàn) ภาพยนตร์กำลังภายใน ในปี ค.ศ. 1992
ในยุคราชวงศ์หมิง เมื่อฮ่องเต้ถูกครอบงำจาก เฉา กงกง ขันทีวรยุทธสูงแห่งตงฉั่ง ขยายอำนาจปกคลุมเหนือราชสำนัก ควบรวมอำนาจการปกครองไว้แต่เพียงผู้เดียว เฉา กงกงสังหารขุนนางตกฉินด้วยอำนาจเบ็ดเสร็จเด็ดขาดเพียงผู้เดียว แม้กระทั่งขุนนางผู้จงรักภักดีอย่าง แม่ทัพ หยาง หยู่ซวง ที่คิดแข็งข้อ ก็ถูกจับตัวถูกประหารทั้งตระกูลอย่างไร้ความผิด เหลือเพียงบุตรชาย บุตรสาว ที่ถูกจองจำรอวันประหาร
โจว เหวยอัน จอมยุทธผู้ผดุงคุณธรรม อดีตมือขวา และคนสนิทของ แม่ทัพหยาง ทำการรวบรวมชาวยุทธกลุ่มหนึ่ง บุกจู่โจมเข้าชิงตัวทายาทของแม่ทัพ โดยมี จอมยุทธหญิง ชิว ม่อหยวน อดีตคนรักเป็นกำลังสำคัญ โดยมีเป้าหมายพาเด็กน้อยทั้งสองหลบหลีออกนอกด่านส่ง สู่แดนไกลอันเป็นแหล่งพักพิงที่ปลอดภัยแห่งสุดท้าย ทางเดียวที่แผนการจะสำเร็จทั้งหมดต้องผ่าน "หลงเหมิน" (ด่านมังกร) ด่าน ณ ชายแดนอันห่างไกลกลางทะเลทราย โดยมี "โรงเตี๊ยมหลงเหมิน" เป็นเส้นทางสำคัญ ที่จำเป็นต้องผ่าน และค้างแรมถึงจะผ่านด่านไปได้
กลุ่มชาวยุทธจำเป็นต้องค้างแรม ณ โรงเตี๊ยมหลงเหมิน อย่างหลีกเลี่ยงไม่ได้ ถึงแม้จะทราบดีว่า เฉา กงกง ได้ส่งมือดีมากมาย ออกตามล่า จำนวนหนึ่งก็ฝังตัวรอ อยู่ในโรงเตี๊ยมอยู่แล้ว เช่นเดียวกับกองทัพหลวงนับพันที่กำลังเดินทางตามมาสมทบ สิ่งที่ทุกฝ่ายไม่คาดคิดก็คือ โรงเตี๊ยมแห่งนี้ไม่ธรรมดา โดยเฉพาะอย่างยิ่ง เจ้าของโรงเตี๊ยมหญิง ชื่อว่า จิน ซางอวี้ ที่เป็นหญิงทรงเสน่ห์ ซ่อนไว้ด้วยพิษร้ายมากมาย ทั้งวิชา ฝีมือเพลงยุทธอันจัดจ้าน หรือปากคอเราะร้าย เกินใครจะทานทน บทบาทของ จิน ซางอวี้ กลับมีผลต่อเรื่องราวอย่างไม่คาดคิด การกระทำอันคาดเดาไม่ได้ ของนางมีผลต่อชัยชนะ และภารกิจของโจว เหวยอัน อย่างหลีกเลี่ยงไม่ได้"Dragon Inn" หรือ "New Dragon Gate Inn" เป็นภาพยนตร์กำลังภายในจากการอำนวยการสร้างโดย ฉีเคอะ ผู้กำกับฯชื่อดัง ที่ประสบความสำเร็จจาก "The Swordsman" หรือ "เดชคัมภีร์เทวดา" ก่อนหน้านั้นไม่นาน เป็นภาพยนตร์ที่สร้างใหม่มาจากภาพยนตร์ในปี ค.ศ. 1966 เรื่อง "Dragon Gate Inn" หรือ "ตะลุยแดนพยัคฆ์" จากการกำกับของ คิง ฮู ขณะที่ในประเทศไทยเข้าฉายในปีถัดมา โดย สหมงคลฟิล์ม
ต่อมาในปี ค.ศ. 2012 ฉีเคอะ ก็ได้ลงมือกำกับ "The Flying Swords of Dragon Gate" ซึ่งเป็นภาพยนตร์สามมิติ ก็เป็นอีกเรื่องหนึ่งที่สร้างมาจากภาพยนตร์เรื่องนี้เช่นเดียวกัน
บับเบิ้ล เกิร์ลส์
บับเบิ้ล เกิร์ลส์ คือวงดนตรีเกิร์ลกรุป ภายใต้สังกัดจีเอ็มเอ็ม แกรมมี่ โดยมีผลงานตั้งแต่พ.ศ. 2541-พ.ศ. 2548
บับเบิ้ล เกิร์ลส์ ( เป็นนักร้องเกิร์ลกรุปทางค่ายแกรมมี่ประกอบสมาชิก แพร เอมเมอรี่ , เทเรซ่า เฮมเฮาเซอร์ , ซาแมนต้า แสงสิงแก้ว ไฮด์ เริ่มมีผลงานอัลบั้มชุดแรกเมื่อ พ.ศ. 2541 ชื่อชุด "Bubble Girls" โดยเปิดตัวด้วยเพลง "ตัวเล็ก...ใจใหญ่" เพลง "อยากฟังเหตุผล" และเพลง "เป็นหนึ่งคนนั้น" โดยถือเป็นเกิร์ลกรุปวงแรกด้วยของแกรมมี่
ต่อมาในปี พ.ศ. 2542 บับเบิ้ล เกิร์ลส์ ได้ร่วมกับเกิร์ลกรุ๊ปวงจากค่ายเดียวกัน คือวง ซาซ่า ออกอัลบั้ม Surprise มีเพลงดังอย่าง Surprise และ อยู่ได้ไหม จนมาถึงอัลบั้มชุดที่สองอัลบั้ม "Hey Boy!" ก็มีเพลงดังอย่าง Hey Boy! , ไม่ต้องมาอีกใช่ไหม และเพลง หลีกทาง เป็นต้น
วันที่ 31 สิงหาคม พ.ศ. 2556 บับเบิ้ล เกิร์ลส์ ได้กลับมารวมตัวกันอีกครั้ง โดยการเป็นแขกรับเชิญพิเศษ คอนเสิร์ต 30 ปีแกรมมี่ ชื่อว่า "GRAMMY HAPPY FESTIVAL ตอน PARTY REUNION CONCERT" โดยจัดที่ อิมแพ็ค อารีน่า เมืองทองธานี
คราด
ครื่องมือทำไร่ทำนาใช้วัวหรือควายลาก ลักษณะเป็นคาน มีซี่ห่าง ๆ กัน มีคันชักสำหรับลากขี้หญ้าและทำให้ดินที่ไถแล้วซุย, เครื่องมือสำหรับชักหรือลากขี้หญ้าหรือหยากเยื่อเป็นต้น ทำเป็นซี่ ๆ มีด้ามสำหรับจับชักหรือลากไปคราด เป็นอุปกรณ์ที่ใช้ทำนา หรือ ทำสวน มีลักษณะเป็นด้ามยาวและมีปลายส่วนหน้าประกอบด้วยตะขอหลายซี่เรียงกัน การใช้งานคล้ายกับไม้กวาด แต่ใช้สำหรับงานภายนอก โดยใช้ตัก ตะกุย หรือ โกยวัตถุที่ใหญ่กว่าให้แยกออกที่ใช้ทำนาจากพื้นดิน เช่น ใบไม้ หญ้า กองฟาง หรือ ก้อนหิน  เป็นอุปกรณ์ที่ใช้ทำนา หรือ ทำสวน มีลักษณะเป็นด้ามยาวและมีปลายส่วนหน้าประกอบด้วยตะขอหลายซี่เรียงกัน การใช้งานคล้ายกับไม้กวาด แต่ใช้สำหรับงาน
คราดสมัยใหม่โดยทั่วไปมักทำด้วยวัสดุ เหล็ก ไม้ หรือ พลาสติก ทั้งนี้ขึ้นอยู่กับลักษณะการใช้งานครื่องมือทำไร่ทำนาใช้วัวหรือควายลาก ลักษณะเป็นคาน มีซี่ห่าง ๆ กัน มีคันชักสำหรับลากขี้หญ้าและทำให้ดินที่ไถแล้วซุย, เครื่องมือสำหรับชักหรือลากขี้หญ้าหรือหยากเยื่อเป็นต้น ทำเป็นซี่ ๆ มีด้ามสำหรับจับชักหรือลากไป
นันทนา คำวงศ์
นันทนา คำวงศ์ เกิดวันที่ 13 กันยายน พ.ศ. 2523 เป็นนักกีฬาเทเบิลเทนนิสชาวไทย เธอเข้าแข่งขันในโอลิมปิกฤดูร้อน 2008 และสามารถเข้าสู่รอบที่สองของการแข่งขันหญิงเดี่ยว รวมทั้งสามารถเข้าสู่รอบที่สามในโอลิมปิกฤดูร้อน 2004 และได้รับการกล่าวว่าเป็นนักกีฬาเทเบิลเทนนิสชาวไทยที่ประสบความสำเร็จมากที่สุดในประวัติศาสตร์ด้วยการเข้าแข่งขันกีฬาปิงปองในโอลิมปิก 4 สมัยติดต่อกัน รวมทั้งถือได้ว่าเป็นนักกีฬาผู้เข้าแข่งขันกีฬาโอลิมปิกเป็นจำนวนครั้งมากที่สุดของทีมชาติไทยในโอลิมปิกฤดูร้อน 2012
ทั้งนี้ นันทนา คำวงศ์ มี วิโรจน์ จันผะกา เป็นผู้ฝึกสอนคนปัจจุบัน
นันทนา คำวงศ์ เกิดที่จังหวัดลำปาง เป็นบุตรของนายวิรัช และนางอนงค์ คำวงศ์ ซึ่งนันทนามีพี่น้อง 2 คน เธอเริ่มเล่นเทเบิลเทนนิสครั้งแรกเมื่ออายุ 9 ปี โดยมีอาจารย์สิทธิเดช มโนน้อม เป็นผู้ฝึกสอนคนแรก นันทนา คำวงศ์ สำเร็จการศึกษาระดับปริญญาตรีจากมหาวิทยาลัยหอการค้าไทย ในการแข่งขันกีฬาปิงปองในโอลิมปิกในโอลิมปิกฤดูร้อน 2000 ที่ซิดนีย์ ประเทศออสเตรเลีย เธอสามารถผ่านเข้าสู่รอบสอง และในโอลิมปิกฤดูร้อน 2004 ที่เอเธนส์ ประเทศกรีซ เธอสามารถผ่านเข้าสู่รอบสาม ตลอดจนในโอลิมปิกฤดูร้อน 2008 ที่กรุงปักกิ่ง ประเทศจีน เธอสามารถผ่านเข้าสู่รอบสอง
นันทนายังได้แข่งขันกีฬาเทเบิลเทนนิสในโอลิมปิกฤดูร้อน 2004 โดยรอบแรกเธอได้พบกับ เล่ย หวง เมนเดส ซึ่งเป็นนักกีฬาทีมชาติโปรตุเกสที่โอนสัญชาติมาจากจีน และนันทนาเป็นฝ่ายชนะ 4-3 เกม ที่คะแนน 4-11, 3-11, 11-6, 12-14, 11-8, 11-2 และ 12-10 ส่วนในการแข่งขันรอบที่สอง เธอได้พบกับ อิเวตา วาเซนอฟสกา ผู้เป็นนักกีฬาจากสาธารณรัฐเช็ก และนันทนาเป็นฝ่ายแพ้ 1-4 เกม ที่คะแนน 16-14, 6-11, 4-11, 5-11 และ 3-11 ปัจจุบันเธอพำนักอยู่ที่กรุงเทพมหานคร
เลทรัวกลอรีเยิซ
เลทรัวกลอรีเยิซ () เป็นเพลงชาติของสาธารณรัฐประชาชนคองโก ประกาศอย่างเป็นทางการเมื่อวันที่ 1 มกราคม, พ.ศ. 2513 ใช้ต่อเนื่องจนถึง พ.ศ. 2534, โดยได้เปลี่ยนกลับมาใช้เพลงลากงกอแลซเป็นเพลงชาติสาธารณรัฐคองโกอีกครั้ง.
ชื่อของเพลงชาติ มีที่มาจากa three-day uprising in 1963 จนนำไปสู่การรัฐประหารล้มล้างรัฐบาลประธานาธิบดี, ฟูลเบิร์ต โยลู (Fulbert Youlou).
ประพันธ์บทร้องโดย เฮ็นรี โรเปซ และ เรียบเรียงทำนองโดย ฟิลิปเป้ โมกัวไม.
"Congo, Republic of" "Les Trois Glorieuses"
แป๊ะกั๊ก
แป๊ะกั๊ก () เป็นอาวุธโบราณประเภทอาวุธระยะประชิดที่ใช้กันตั้งแต่ยุคอาณาจักรขอมโบราณ และใช้งานกันจนถึงช่วงสมัยกรุงศรีอยุธยาโดยกองทหารชาวละแวก มีลักษณะใบมีดยาว 1 ศอก สวมติดกับด้ามไม้หรือไม้ไผ่ ยาว 3 ศอก ลักษณะการใช้งานของมีดแป๊ะกั๊กคือการฟัน หรือแทงเข้าใส่ศัตรู
เจ้าศรีรัตน์ ณ ลำปาง
เจ้าศรีรัตน์ ณ ลำปาง เป็นเจ้านายฝ่ายเหนือ สายสกุล ณ ลำปาง เป็นเจ้านายฝ่ายเหนือที่มีบทบาทในสังคม เป็นผู้นำของกลุ่มเจ้านายสายสกุล ณ ลำปาง และเป็นประธานกรรมการมูลนิธิเจ้าพระญาสุลวะลือไชยสงคราม (พ่อเจ้าทิพย์ช้าง)
เจ้าศรีรัตน์ ณ ลำปาง เป็นบุตรของพระเพชรคีรีศรีสงคราม (เจ้าแก้วเมืองไท ณ ลำปาง) เจ้าเมืองสงขลา กับเจ้าจำรัสศรี ณ ลำปาง หลานของเจ้าพระยาวิเชียรคีรี (เม่น ณ สงขลา) มีพี่น้องร่วมบิดามารดา 3 คน คือ
เจ้าศรีรัตน์ เป็นมีพี่น้องร่วมบิดาเดียวกันอีก 3 คน คือ เจ้าเดชา ณ ลำปาง เจ้าเชิดกาวิละ ณ ลำปาง และเจ้าจันทร ณ ลำปาง
เจ้าศรีรัตน์ ณ ลำปาง เป็นเจ้านายฝ่ายเหนือสายสกุล ณ ลำปาง มีบทบาทในฐานะตัวแทนเจ้านายฝ่ายเหนือ เข้าร่วมกิจกรรมและเป็นประธานในงานพิธีต่างๆ และเป็นคณะกรรมการโครงการพระเมตตาสมเด็จย่า
เจ้าศรีรัตน์ ณ ลำปาง ยังเป็นหนึ่งในกรรมการมูลนิธินวราชดำริอนุรักษ์ฝ่ายเหนือ ซึ่งเป็นมูลนิธิที่มีบทบาทเกี่ยวกับการอนุรักษ์ประเพณี วัฒนธรรมของฝ่ายเหนือ และเป็นกรรมการมูลนิธิเจ้าพระญาสุลวะลือไชยสงคราม (พ่อเจ้าทิพย์ช้าง) ซึ่งเป็นองค์กรที่จัดตั้งขึ้นเพื่อรำลึกถึงเกียรติคุณของพระยาสุลวลือไชยสงคราม ต้นสกุลราชวงศ์ทิพย์จักราธิวงศ์
เจ้าศรีรัตน์ ณ ลำปาง เคยเป็นกรรมการบริหารพรรคเสรีนิยม เมื่อปี พ.ศ. 2532 โดยมี พันเอก ณรงค์ กิตติขจร เป็นหัวหน้าพรรค แต่พรรคดังกล่าวก็ยุติบทบาทลงเนื่องจากไม่ส่งผู้สมัครรับเลือกตั้งในการเลือกตั้ง ส.ส. ปี พ.ศ. 2535
ไดโต
ไดโต () เป็นเมืองในจังหวัดโอซากะ ประเทศญี่ปุ่น ก่อตั้งเมื่อวันที่ 1 เมษายน ค.ศ. 1956 มีจำนวนประชากร 125,361
โจบี แมคอานัฟฟ์
โจเอล โจชัว เฟรเดริก เมลวิน "โจบี" แมคอานัฟฟ์ (เกิดวันที่ 9 พฤศจิกายน ค.ศ. 1981) เป็นนักฟุตบอล ทีมชาติจาเมกา ปัจจุบันเล่นในตำแหน่งกองกลางให้กับสโมสรฟุตบอลเลย์ตัน โอเรียนท์ ในระดับฟุตบอลลีกทู
บันไดลิง (พืช)
บันไดลิงหรือกระไดลิง กระไดเต่า เชียงใหม่เรียกมะลืมคำ เป็นไม้เถาเนื้อแข็งขนาดใหญ่ อยู่ในสกุลชงโค เถาแก่จะเหนียว แบน โค้งเป็นลอนคล้ายบันได พาดพันไปตามเรือนยอดของไม้อื่น ใบเดี่ยว มีหูใบเป็นติ่งยาวแต่ร่วงง่าย ดอกเป็นดอกช่อ ออกที่ปลายกิ่ง สีขาวอมเหลือง ติดผลเป็นฝักแบน แก่แล้วกลายเป็นสีน้ำตาลแดง ปลายมน มีติ่งแหลม แก้พิษ มีฤทธิ์ยับยั้งเซลล์มะเร็ง น้ำเลี้ยงจากเถาใช้บรรเทาอาการไอ ในจังหวัดกาญจนบุรีใช้เถาแก้ไข้ แก้พิษ แก้ฝี
ไนเจล แอดกินส์
ไนเจล ฮาวเวิร์ด แอดกินส์ เกิดวันที่ 11 มีนาคม ค.ศ. 1965 เป็นนักฟุตบอลชาวอังกฤษ โดยปัจจุบันเป็นผู้จัดการทีมฟุตบอลให้กับสโมสรฟุตบอลเซาแทมป์ตัน ซึ่งตั้งแต่เขาเข้ามาคุมทีม ทำให้เซาแทมป์ตันสามารถเลื่อนชั้นจากฟุตบอลลีกแชมเปียนชิป ขึ้นมาเล่นในพรีเมียร์ลีกได้
อรพิม
อรพิม หรือ คิ้วนาง () เป็นไม้เถาเนื้อแข็งในสกุลชงโค มีมือเกาะ มีขนสีน้ำตาลที่กิ่งอ่อน ใบประกอบ ดอกมี 5 กลีบ สีขาว 4 กลีบ สีเหลือง 1 กลีบ ติดฝักเป็นรูปดาบ เปลือกบาง ผิวเรียน เมล็ดข้างในแบน มีจำนวนมาก แก้ท้องเสีย แก้ปวดศีรษะ ขับเสมหะ แก้บิด จัดเป็นสิ่งมีชีวิตเฉพาะถิ่นที่พบได้ในประเทศไทยเท่านั้น และเป็นดอกไม้ประจำมหาวิทยาลัยราชภัฏกาญจนบุรี
โดยชื่อวิทยาศาสตร์นั้น ตั้งขึ้นเป็นเกียรติแก่ พระยาวินิจวนันดร (โต โกเมศ) นักพฤษศาสตร์ชาวไทย ที่ได้รับการยกย่องให้เป็น "บิดาแห่งพฤษศาสตร์ไทย"
ฟูจิอิเดระ
ฟูจิอิเดระ () เป็นเมืองในจังหวัดโอซากะ ประเทศญี่ปุ่น
มงบล็อง
มงบล็อง () หรือ มอนเตเบียนโก () อาจหมายถึง
สมาชิกสภาผู้แทนราษฎรจังหวัดประจวบคีรีขันธ์
จังหวัดประจวบคีรีขันธ์ มีเขตเลือกตั้งสมาชิกสภาผู้แทนราษฎร 3 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 3 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดประจวบคีรีขันธ์มีสมาชิกสภาผู้แทนราษฎรคนแรก คือ นายมิ่ง เลาห์เรณู
สมาชิกสภาผู้แทนราษฎรจังหวัดพะเยา
จังหวัดพะเยา มีเขตเลือกตั้งสมาชิกสภาผู้แทนราษฎร 3 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 3 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยขณะนั้นพะเยายังเป็นเพียงอำเภอหนึ่งของจังหวัดเชียงราย
ปี พ.ศ. 2520 พะเยายกฐานะขึ้นเป็นจังหวัด และได้มีการเลือกตั้งสมาชิกสภาผู้แทนราษฎรของจังหวัดเป็นครั้งแรก (ในการเลือกตั้ง พ.ศ. 2522) โดยมีสมาชิกสภาผู้แทนราษฎรชุดแรก คือ นางสาวพวงเล็ก ตันบรรจง, นายประพันธ์ อัมพุช และร้อยตำรวจตรี บัณฑิต วรการบัญชา
กลาดิอุส (ดาบ)
กลาดิอุส () แปลว่า "ดาบ" ถูกค้นพบครั้งแรก ณ สาธารณรัฐโรมัน 300 ปีก่อนคริสตกาล เป็นอาวุธซึ่งใช้กันอย่างแพร่หลายในสมัยที่โรมันรุ่งเรือง กลาดิอุสมีความยาวประมาณ 60 เซนติเมตร ซึ่งจะแตกต่างจากดาบทั่วไปเพราะกลาดิอุสถูกออกแบบมาเพื่อแทงโดยเฉพาะ จึงมีรูปร่างที่กะทัดรัด ส่วนปลายของดาบเรียวแหลมทำให้ผู้ใช้สามารถใช้มันทิ่มแทงได้อย่างคล่องแคล่ว
กลาดิอุสถูกใช้เป็นอาวุธหลักของกองทหารโรมันในการสงคราม ทหารโรมันจะถือดาบกลาดิอุสในมือขวาและถือโล่หรือสกูตูง () ในมือซ้าย และเดินหน้าในลักษณะโล่ต่อโล่มีช่องว่างระหว่างโล่เล็กน้อยเพื่อใช้ในการแทงดาบกลาดิอุสเข้าใส่ข้าศึก ซึ่งในการเข้าปะทะทหารโรมันจะใช้โล่ที่ใหญ่และหนักเข้ากระแทกข้าศึกก่อนที่จะแทงดาบกลาดิอุสผ่านช่องว่างเล็ก ๆ ระหว่างโล่เพื่อปลิดชีพข้าศึก ซึ่งเมื่อทหารแถวหน้าต่อสู้จนเหนื่อยอ่อนแล้วจะมีการสลับตำแหน่งเอาทหารแถวถัดไปขึ้นมาแทนที่ในแนวหน้า ด้วยความมีระเบียบวินัยและอาวุธที่ทันสมัย กองทหารโรมันจึงเป็นกองทัพที่ยิ่งใหญ่เกรียงไกรที่สุดในยุคนั้น
กลาดิอุสเกิดในยุคเหล็ก ถูกสร้างโดยใช้เหล็กเป็นวัตถุดิบซึ่งมีความแข็งแกร่งกว่าทองแดง สัมฤทธิ์ และทองเหลืองมาก กลาดิอาตอร์ได้ใช้กลาดิอุสเป็นอาวุธหลักในการต่อสู้
ลูกตุ้มดาวตก
ลูกตุ้มดาวตก (, ) มักเรียกสั้นๆว่า ดาวตก เป็นอาวุธจีนโบราณประเภทอาวุธตะบันชนิดหนึ่ง ประกอบด้วยลูกตุ้ม 2ลูก เชื่อมต่อเข้าด้วยกันโดย เชือก หรือ โซ่ อาวุธชนิดนี้เป็นที่รู้จักกันอย่างแพร่หลายทั่วโลกในหลายชื่อ ขึ้นอยู่กับแต่ละพื้นที่ที่สร้างขึ้นและการใช้งาน นอกจากนี้อาวุธชนิดนี้ยังมีชื่อเรียกอื่นๆอีกเช่น "หลิว ซิง ฉุย", "ต้าย ฉุย", ค้อนบิน หรือ หมัดมังกร. ลูกตุ้มดาวตกจัดเป็นอาวุธประเภท อาวุธโซ่ ชนิดหนึ่ง
ฉมวก
ฉมวก "(คำอ่าน ฉะ-หมวก)" เป็นอุปกรณ์ลักษณะคล้ายกับหอก ใช้เพื่อ จับปลา หรือใช้ในการล่าสัตว์น้ำตัวใหญ่จำพวก วาฬ
ฉมวก เป็นอุปกรณ์ที่ได้มีการใช้งานกันอย่างแพร่หลายตั้งแต่ช่วงยุคหิน มีการค้นพบภาพจารึกฝาผนังในถ้ำ Cosquer ทางตอนใต้ของประเทศฝรั่งเศสอายุมากกว่า 16,000ปี โดยในภาพประกอบด้วยรูปแมวน้ำที่ถูกแทงด้วยฉมวก
ปราโมทย์ ธีระวิวัฒน์
ดาบตำรวจ ปราโมทย์ ธีระวิวัฒน์ (14 มิถุนายน พ.ศ. 2510 — 4 ตุลาคม พ.ศ. 2555) เป็นนักกีฬาแบดมินตันชายชาวไทยประเภทชายคู่ ผู้ซึ่งเป็นแชมป์ประเทศไทย 11 สมัย นอกจากนี้ เขายังเป็นเจ้าของเหรียญทองซีเกมส์ 1999 ที่ประเทศบรูไน, เหรียญเงินเอเชียนเกมส์ 1998 ที่ประเทศไทย และเหรียญเงินเอเชียนเกมส์ 2002 ที่ประเทศเกาหลีใต้ เขามักร่วมทีมกับ พ.อ.ศักดิ์ระพี ทองสาริ และเทศนา พันธ์วิศวาส โดยได้รับการจัดให้อยู่ในอันดับ 2 ของโลกถึง 2 ครั้ง
นอกจากนี้ เขายังเป็นผู้ฝึกสอนนักแบดมินตันไทยจนสามารถติดอันดับโลกหลายราย ทั้งบุญศักดิ์ พลสนะ, พิสิษฐ์ พูดฉลาด, กุลชลา วรวิจิตรชัยกุล, ดวงอนงค์ อรุณเกษร, ร.อ.หญิง สราลีย์ ทุ่งทองคำ, ณริฎษาพัชร แลม, ทรงพล อนุกฤตยาวรรณ, พรทิพย์ บูรณะประเสริฐสุข, รัชนก อินทนนท์, บุศนันท์ อึ๊งบำรุงพันธ์, มณีพงศ์ จงจิตร และบดินทร์ อิสสระ
ปราโมทย์ ธีระวิวัฒน์ เริ่มเล่นแบดมินตันเมื่ออายุได้ 6 ขวบเมื่อครั้งเป็นนักเรียนประถมที่โรงเรียนสิทธิศึกษา จากนั้นได้ศึกษาต่อชั้นมัธยมที่โรงเรียนวิสุทธรังษี จังหวัดกาญจนบุรี และสำเร็จการศึกษาระดับ ปวช. จากวิทยาลัยเทคนิคกาญจนบุรี จากนั้น เมื่อเขาย้ายมายังกรุงเทพมหานคร ก็ได้มีโอกาสร่วมทีมกับนักแบดมินตันที่มีชื่อเสียงหลายราย และปราโมทย์เริ่มมีชื่อเสียงอย่างมาก เมื่อครั้งที่เขาจับคู่กับศักดิ์ระพี ทองสาริ โดยสามารถขึ้นไปอยู่ในอันดับ 2 ของโลกจากการแข่งขันระดับนานาชาติหลายรายการ และปราโมทย์ได้เข้าแข่งขันในกีฬาแบดมินตันในโอลิมปิกฤดูร้อน 2004 ในประเภทชายคู่ร่วมกับเทศนา พันธ์วิศวาส โดยพวกเขาเป็นฝ่ายชนะแอชลีย์ เบรเฮาท์ และเทรวิส เดนนีย์ จากประเทศออสเตรเลียในรอบแรก จากนั้นทั้งคู่ก็เป็นฝ่ายแพ้ต่อจง เถิงฝู และหลี่ ว่านหัว จากประเทศมาเลเซียในรอบ 16 คนสุดท้าย
ในโอลิมปิกฤดูร้อน 2000 ปราโมทย์เข้าแข่งขันร่วมกับเทศนา พันธ์วิศวาส พวกเขาชนะในรอบ 32 คนสุดท้าย แต่เป็นฝ่ายแพ้ต่อทีมมาเลเซียในรอบ 16 คนสุดท้าย หลังจากที่เขาเลิกการแข่งขันแบดมินตันแล้ว ก็ได้ผันตัวมาเป็นโค้ชให้แก่ทีมชาติไทยในเวลาต่อมา
ด้านชีวิตส่วนตัว ปราโมทย์ ธีระวิวัฒน์ สมรสกับ ณฐมล ธีระวิวัฒน์ และมีบุตรชายด้วยกัน 2 คน
ปราโมทย์พบว่าตนป่วยเป็นโรคมะเร็งปอดในช่วงต้นปี พ.ศ. 2554 ทั้งที่ซึ่งเขาไม่ได้เป็นคนดื่มเหล้าหรือสูบบุหรี่ จากนั้นเขาได้เข้ารับการรักษาเป็นระยะเวลาเกือบ 2 ปี ปราโมทย์ได้เสียชีวิตลงอย่างสงบในวันที่ 4 ตุลาคม พ.ศ. 2555 ด้วยโรคมะเร็งปอด ที่โรงพยาบาลรามาธิบดี โดยญาติได้นำร่างของเขาไปประกอบพิธีที่วัดถาวรวราราม จังหวัดกาญจนบุรี ซึ่งเป็นบ้านเกิดของเขา และกำหนดพิธีฌาปนกิจศพในวันที่ 9 ของเดือนเดียวกันนี้ ในการจากไปนี้ คุณหญิงปัทมา ลีสวัสดิ์ตระกูล ซึ่งเป็นประธานที่ปรึกษาสมาคมแบดมินตันฯ ได้แสดงการไว้อาลัยผ่านทางเฟซบุ๊กของ ด.ต.ปราโมทย์ รวมทั้ง รัชนก อินทนนท์ ที่เคยรับการฝึกสอนจาก ด.ต.ปราโมทย์ ก็ได้แสดงความอาลัยผ่านทางอินสตาแกรมด้วยเช่นกัน
สมาชิกสภาผู้แทนราษฎรจังหวัดยโสธร
จังหวัดยโสธร มีเขตเลือกตั้งสมาชิกสภาผู้แทนราษฎร 3 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 3 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยขณะนั้นยโสธรยังเป็นเพียงอำเภอหนึ่งของจังหวัดอุบลราชธานี
ปี พ.ศ. 2515 ยโสธรยกฐานะขึ้นเป็นจังหวัด และได้มีการเลือกตั้งสมาชิกสภาผู้แทนราษฎรของจังหวัดเป็นครั้งแรก (ในการเลือกตั้ง พ.ศ. 2518) โดยมีสมาชิกสภาผู้แทนราษฎรชุดแรก คือ นายอุดร ทองน้อย, นายสุทิน ใจจิต และนายประยงค์ มูลสาร
วงศ์ปูบก
ปูบก () เป็นวงศ์ของสัตว์ไม่มีกระดูกสันหลังจำพวกปูวงศ์หนึ่ง ใช้ชื่อวงศ์ว่า Gecarcinidae
ปูในวงศ์ปูบก มีรูปร่างลักษณะทั่วไปคล้ายกับปูทั่วไป เพียงแต่จะไม่มีหนามรอบกระดอง และรอบดวงตา มีขาเดินที่แข็งแรง และมีกรงเล็บขนาดใหญ่ เนื่องจากดำรงชีวิตอยู่บนบก จึงมีอวัยวะช่วยหายใจแตกต่างไปจากปูวงศ์อื่น โดยจะหายใจจากอากาศโดยตรง จึงมีเหงือกเป็นขุย มีเส้นเลือดมาหล่อเลี้ยงจำนวนมากคล้ายกับถุงลมในสัตว์บก และมีระบบขับถ่ายที่แตกต่างไปจากปูวงศ์อื่น คือ มีกระบวนการเปลี่ยนของเสียจากแอมโมเนีย ให้กลายเป็นกรดยูริก เก็บไว้ในเนื้อเยื่อ แตกต่างไปจากปูทั่วไปที่จะถ่ายลงน้ำ แต่การขยายพันธุ์ ปูตัวเมียก็จะไปวางไข่ทิ้งไว้ในน้ำ และลูกปูจะเลี้ยงตัวเองและพัฒนาตัวในน้ำในระยะต้น ก่อนที่จะขึ้นมาใช้ชีวิตอยู่บนบก
ปูบก ดำรงชีวิตอยู่ในป่า หรือป่าชายหาดใกล้ชายหาด กินเศษซากอินทรีย์วัตถุต่าง ๆ รวมถึง ใบไม้และสัตว์ขนาดเล็กเป็นอาหารได้ด้วย
ปูบก สามารถแบ่งได้เป็นสกุลต่าง ๆ ได้ 6 สกุล ดังนี้ (บางข้อมูลแบ่งเพียง 3)ในประเทศไทย ปูบกชนิดที่รู้จักกันดีที่สุด คือ ปูไก่ ("Cardisoma carnifex") ที่พบเฉพาะบนหาดและป่าชายหาดบนเกาะต่าง ๆ ทางภาคใต้ของประเทศ เช่น หมู่เกาะสิมิลัน และเกาะภูเก็ต เป็นต้น
ปูบกบางชนิดในเขตร้อนทำความเสียหายเป็นจำนวนมหาศาลให้แก่พืชผลทางการเกษตร
ปูไก่
"สำหรับปูขนอย่างอื่นที่นิยมรับประทานกันเป็นอาหารจีน ดูที่: ปูก้ามขน"
ปูไก่ (; ) เป็นปูชนิดหนึ่ง ในวงศ์ปูบก (Gecarcinidae)
มีกระดองเป็นรูปไข่ ด้านหน้าโค้งมนกลม เหนือเบ้าตามีปุ่มเล็ก ๆ ข้างละปุ่ม กระดองตอนหน้าระหว่างขอบตาแคบ ตัวผู้มีก้ามใหญ่และแข็งแรง ก้ามซ้ายมีขนาดใหญ่ ปลายก้ามหนีบอันบนยาวกว่าอันล่างขาเดินมี 4 คู่ ข้อสุดท้ายมีปลายแหลม ขอบหยักเป็นฟันเลื่อย ขาเดินทุกคู่ มีขนสีดำกระดองสีน้ำตาลปนเหลือง ก้ามสีน้ำตาลปนส้ม โคนขาเดินสีส้ม
มีความยาวประมาณ 8-20 เซนติเมตร อาศัยอยู่ในป่าใกล้ลำธารหรือน้ำตก หรือตามป่าชายหาด กินเศษซากต่าง ๆ เป็นอาหาร พบกระจายพันธุ์ตั้งแต่ชายฝั่งแอฟริกาตะวันออก จนถึงอินโด-แปซิฟิก, หมู่เกาะโคโคส, ตูอาโมตัสทางตอนเหนือของออสเตรเลีย ในประเทศไทยพบได้ตามเกาะต่าง ๆ ทางภาคใต้ เช่น หมู่เกาะสิมิลันและเกาะภูเก็ต แต่ปัจจุบันพบได้ยาก
สามารถใช้เนื้อในการรับประทานได้ แต่ไม่เป็นที่นิยมนักเนื่องจากในเนื้อมีกลิ่นกรดยูริกและแอมโมเนียจากของเสียจากระบบขับถ่ายของปู นอกจากนี้แล้วปูไก่ยังมีชื่อเรียกอื่นอีก เช่น "ปูขน" หรือ "ปูภูเขา" และเหตุที่ได้ชื่อว่าปูไก่ เนื่องจากมีเสียงจากการกระทบกันของกล้ามปูเสียงดังคล้ายเสียงร้องของไก่
มีเคล เลาต์โรป
มีเคล เลาต์โรป () เกิดเมื่อวันที่ 15 มิถุนายน พ.ศ. 2507 ที่เมืองเฟรเดอริกสแปร์ ประเทศเดนมาร์ก เป็นอดีตนักฟุตบอลชาวเดนมาร์ก ในช่วงที่ยังเป็นนักฟุตบอลอาชีพอยู่นั้น เขาได้คว้าแชมป์กับทีมอายักซ์ บาร์เซโลนา เรอัลมาดริด และยูเวนตุส ขณะที่เขาเล่นให้กับบาร์เซโลนานั้น เขาได้ถ้วยรางวัล 9 ถ้วย รวมทั้งถ้วยลาลีกา 4 ถ้วยติดต่อกัน ต่อมาเขาย้ายไปยังทีมคู่แข่ง เรอัลมาดริด และได้แชมป์ลาลีกามาเป็นสมัยที่ 5 ติดต่อกัน ในวันเกิดปีที่ 18 ของเขา ใน พ.ศ. 2525 เขาเปิดตัวครั้งแรกกับทีมชาติเดนมาร์ก โดยลงแข่ง 109 นัด ยิงไป 37 ประตู จากเดือนพฤศจิกายน พ.ศ. 2541 เขาก็ได้เป็นกัปตันทีมชาติเดนมาร์กทั้งหมด 28 นัด รวมถึงแชมป์ 1995 คอนเฟเดอเรชันส์คัพ เขาเลิกเล่นฟุตบอลในเดือนมิถุนายน พ.ศ. 2545
สตีฟ คลาร์ก
สตีเฟน "สตีฟ" คลาร์ก เกิดเมื่อวันที่ 29 สิงหาคม ค.ศ. 1963 เป็นนักฟุตบอล ชาวสกอตแลนด์ โดยปัจจุบันเป็นผู้จัดการทีม สโมสรฟุตบอลเวสต์บรอมมิชอัลเบียน
เขาเล่นให้กับ เซนต์เมอร์เรน, เชลซี และ ทีมชาติสกอตแลนด์ โดยได้ 3 ถ้วยจากเชลซี จนถึงเขาจะเลิกเล่นฟุตบอล หลังจากที่เลิกเล่นแล้ว ก็ได้มาเป็นผู้จัดการทีมที่ นิวคาสเซิลยูไนเต็ด, เชลซี, เวสต์แฮมยูไนเต็ด และ ลิเวอร์พูล และล่าสุดก็ได้ไปเป็นผู้จัดการทีมให้กับ เวสต์บรอมมิชอัลเบียน ตั้งแต่ เดือนมิถุนายน ปี ค.ศ. 2012 เป็นต้นมา
เซอร์ไวเวอร์ซีรีส์ (2012)
เซอร์ไวเวอร์ซีรีส์ (2012) เป็นรายการเพย์-เพอร์-วิวมวยปล้ำอาชีพของWWE ซึ่งจัดเป็นปีที่ 26 แล้ว สถานที่จัดคือ Bankers Life Fieldhouse ในเมือง อินดีแอนาโพลิส, รัฐอินดีแอนา สหรัฐอเมริกา เมื่อวันที่ 18 พฤศจิกายน ค.ศ. 2012
ในรอว์ (29 ตุลาคม 2012) ซีเอ็ม พังก์ออกมาบอกว่าทุกๆ คนคิดว่าไรแบ็กจะแพ้ไม่เป็น ทุกคนคิดว่ามันคงไม่จบแบบนี้ ทุกคนคิดว่าฉันจะเป็นเหยื่อรายต่อไป ฉันได้พิสูจน์ให้ทุกคนเห็นแล้วว่าทุกคนคิดผิด แม้กระทั่ง จิม รอสส์ เอง พังก์ก็สุ่มชี้ไปที่คนดู พร้อมกับบอกว่า แกก็คิดผิด ทุกคนคิดผิดว่าจะไม่มีวันที่ 344 กับการครองแชมป์ WWE ของฉัน ฉันชนะพวกฮีโร่มาทุกคนแล้ว รอดพ้นมาจากทุกๆ สิ่งที่พวกแกหยิบยื่นมาให้ ไม่ว่าจะทั้ง เรย์ มิสเตริโอ, แรนดี ออร์ตัน และจอห์น ซีนา พังก์บอกว่าชัยชนะของเขาในเฮลอินเอเซล (2012) เป็นสิ่งที่ยิ่งใหญ่มาก พังก์พูดถึงกรรมการ แบรด แมดด็อกซ์ ที่จัดการล้วงเป้าไรแบ็กในเฮลอินเอเซล ซึ่งพังก์บอกว่าฉันจะไม่ทำอะไรเขาหรอก ก่อนจะบอกว่า แมดด็อกซ์ นั้นถูกจ้างกลับมาทำงานโดย เอเจ ลี ซึ่งเขาก็บอกออกมาบอกทุกๆ อย่างตามที่พวกแกได้รู้กันไปแล้ว ฉันจะไม่ทำอะไรทั้งสิ้นกับสิ่งที่เกิดขึ้นในศึก เฮลอินเอเซล พังก์ก็บอกว่าเขาชนะทั้งวินซ์ แม็กแมนชนะทั้งทริปเปิลเอช ฉันนี่ละสุดยอดที่สุดในโลก จริงๆแล้วพังก์ก็บอกว่ามันจะไม่มีการรีแมตช์เกิดขึ้นอย่างแน่นอน มิค โฟลีย์ออกมาเปิดคลิปฉากจบของแมตช์ชิงแชมป์ WWE ในเฮลอินเอเซล เป็นภาพพังก์โดนไรแบ็กจับใส่ Shell Shock บนกรงเหล็กเฮลอินเอเซล ทางด้านพังก์โต้กลับว่าครั้งสุดท้ายที่เราได้เห็นโฟลีย์ก็คือโฟลีย์นั้นลงไปนอนกับพื้นเพราะโดนฉันเตะ โฟลีย์บอกว่าคืนนี้ไม่ได้ออกมา และบอกว่าเขาได้ให้ตัวเลือกกับพังก์ไปเมื่อเดือนก่อนว่าพังก์จะเลือกที่จะเป็นตำนานหรือเป็นแค่พวกไล่เก็บสถิติไปวันๆ ซึ่งพังก์คงลืมไป พังก์ก็พูดแขวะแฟนๆ ก่อนจะโม้อีกรอบว่าตัวเองเป็นแชมป์มา 344 วันแล้ว พังก์บอกว่าดูเหมือนโฟลีย์จะต้องการบางอย่าง พังก์เสนอแมตช์แทกทีม 5 ต่อ 5 ในเซอร์ไวเวอร์ซีรีส์ ทีมของ ซีเอ็ม พังก์ ปะทะ ทีมของมิค โฟลีย์ และโฟลีย์ตอบรับคำท้าของพังก์ ทันใดนั้นเองไรแบ็กก็ออกมาบนเวที ทำให้พังก์กับพอล เฮย์แมนหนีไป คืนเดียวกันพังก์กับเฮย์แมนออกมาประกาศลูกทีมของพวกเขาคือ เดอะมิซ, โคดี โรดส์, แดเมียน แซนดาว และอัลเบร์โต เดล รีโอ ส่วนโฟลีย์ก็ออกมาประกาศสมาชิกในทีมคือ โคฟี คิงส์ตัน, แดเนียล ไบรอัน, เคน และแรนดี ออร์ตัน พังก์บอกจะกำจัดทุกคนออกไปจากแมตช์ เหลือไว้แต่โฟลีย์ แล้วจะได้สั่งสอนมันอย่างเมามันส์ แต่โฟลีย์บอกว่าเขาไม่ได้เข้าร่วมด้วยหรอก คนที่ 5 ของทีมเขาคือไรแบ็ก แล้วทุกคนก็ตีกันมั่วไปหมด พังก์รีบหนีกลับไปก่อน ปล่อยให้ลูกทีมโดนอัดอยู่บนเวที ต่อมาได้มีการเปลี่ยนแปลงโดยให้พังก์ป้องกันแชมป์ WWE กับจอห์น ซีนา และไรแบ็ก และให้ดอล์ฟ ซิกก์เลอร์เป็นกัปตันทีมแทน ส่วนมิซได้ย้ายไปอยู่ทีมโฟลีย์ และเอาเวด บาร์เร็ตต์มาอยู่ทีมซิกก์เลอร์
สมาชิกสภาผู้แทนราษฎรจังหวัดอ่างทอง
จังหวัดอ่างทอง มีเขตเลือกตั้งสมาชิกสภาผู้แทนราษฎร 2 เขต (พ.ศ. 2554) และมีสมาชิกสภาผู้แทนราษฎรแบบแบ่งเขตเลือกตั้งได้ 2 คน จากทั้งหมด 375 คนทั่วประเทศในสภาผู้แทนราษฎรไทย
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดอ่างทองมีสมาชิกสภาผู้แทนราษฎรคนแรก คือ นายเกริ่น แสนโกศิก
คว้าไมค์ คว้าแชมป์
เป็นผู้ดูแลการจัดประกวด โดยถ่ายทอดการประกวดทางช่องแฟนทีวี
ฟิลิปส์อะรีนา
ฟิลิปส์อะรีนา () เป็นสนามกีฬาในร่มอเนกประสงค์ที่ตั้งอยู่ในเมืองแอตแลนตา, รัฐจอร์เจีย ประเทศสหรัฐอเมริกา โดยสร้างเสร็จและเปิดดำเนินการในปี ค.ศ. 1999 เพื่อแทนที่สนามดิโอไม โดยค่าใช้จ่ายในการก่อสร้างของสนามแห่งนี้เป็น 213,500,000 ดอลล่าร์สหรัฐ สนามแห่งนี้ใช้ชื่อฟิลิปส์อะรีนาตามชื่อบริษัทฟิลิปส์ ผู้ผลิตเครื่องใช้ไฟฟ้าของเนเธอร์แลนด์ ที่ซื้อสิทธิ์การใช้ชื่อสนามเป็นเวลา 20 ปีด้วยราคา 168 ล้านดอลลาร์สหรัฐ
ฟิลิปส์อะรีนา ยังเป็นสนามประจำของทีมแอตแลนตา ฮอกส์ ของเอ็นบีเอ และทีมแอตแลนตา ดรีม ของดับเบิลยูเอ็นบีเอ นอกจากนี้ยังทำหน้าที่เป็นสนามประจำของทีมแอตแลนตา เธรชเชอร์สของเนชั่นแนลฮอกกี้ลีกัว ตั้งแต่ปี ค.ศ. 1999-2011 ก่อนที่จะย้ายไปร่วมทีมกับวินนิเพก โดยเป็นเจ้าของโดยแอตแลนตาฟุลตันเคาน์ตี้รีครีเอทชั่นออโธรีตี้และดำเนินการโดย แอตแลนตา สปิริต กลุ่มของนักลงทุนที่ยังเป็นเจ้าของทีมฮอร์ก
จังหวัดบัวใหญ่
จังหวัดบัวใหญ่ เป็นโครงการจัดตั้งจังหวัดของประเทศไทยที่เสนอโดยนายอรุณ อัครปรีดี กับประชาชนจำนวน 20,582 คน ยื่นรายชื่อเสนอกฎหมาย "ร่างพระราชบัญญัติตั้งจังหวัดบัวใหญ่ พ.ศ. ..." เมื่อวันที่ 17 กรกฎาคม พ.ศ. 2555 และก่อนหน้านั้นได้ยื่นต่อนายโกศล ปัทมะ สมาชิกสภาผู้แทนราษฎร จังหวัดนครราชสีมา เมื่อวันที่ 21 พฤษภาคม พ.ศ. 2555 ขอให้แยกจังหวัดนครราชสีมา ออกเป็น "จังหวัดบัวใหญ่" เนื่องจากอำเภอบัวใหญ่ และอำเภออื่นๆที่ต้องการแยกห่างไกลความเจริญ
ต่อมาในปี พ.ศ. 2557 ร่างพระราชบัญญัติตั้งจังหวัดบัวใหญ่ดังกล่าวสิ้นสุดลงภายหลังคณะรักษาความสงบแห่งชาติเข้ายึดอำนาจการปกครอง จึงส่งผลให้การเสนอเรื่องตกไป
จังหวัดบัวใหญ่ จะประกอบด้วย อำเภอบัวใหญ่ อำเภอบัวลาย อำเภอสีดา อำเภอประทาย อำเภอโนนแดง อำเภอแก้งสนามนาง อำเภอคง และอำเภอบ้านเหลื่อม รวมเนื้อที่ 2,426.58 ตร.กม. ประชากรประมาณ 374,871 คน ความหนาแน่น 154.48 คน/ตร.กม.
อำพร หญ้าผา
อำพร หญ้าผา (ชื่อเล่น: แจ๊ค; 19 พฤษภาคม พ.ศ. 2528 — ) เป็นอดีตนักกีฬาวอลเลย์บอลหญิงทีมชาติไทย ตำแหน่งตัวบล็อกกลาง เธอเป็นหนึ่งในนักวอลเลย์บอลทีมชาติไทยที่เล่นวอลเลย์บอลระดับอาชีพในประเทศ โดยปัจจุบันเล่นให้แก่ทีม นครราชสีมา
อำพร เกิดที่อำเภอไพศาลี จังหวัดนครสวรรค์ เป็นบุตรสาวของนายเงิน และนางไร้ หญ้าผา จบมัธยมปลายจากโรงเรียนสตรีนนทบุรี และในขณะที่นั้นก็เล่นวอลเลย์บอลไปด้วย จบการศึกษาระดับอุดมศึกษาจากมหาวิทยาลัยรัตนบัณฑิต อำพรติดทีมชาติชุดใหญ่ตั้งแต่ปี พ.ศ. 2540 เป็นต้นมาในขณะที่เธอยังเรียนอยู่ชั้นมัธยมศึกษาปีที่ 5 เท่านั้น ในระยะแรกเธอเล่นในตำแหน่งหัวเสา และมีการตบบอลที่หนักหน่วง ปัจจุบันเล่นตำแหน่งตัวบล็อกกลางและบอลเร็ว
พ.ศ. 2555 อำพรได้รับคัดเลือกให้เป็นลูกกตัญญูเนื่องในวันแม่แห่งชาติ และในเวลาต่อมา เธอได้รับบาดเจ็บในขณะที่แข่งวอลเลย์บอลลีกในประเทศไทย ทำให้เธอต้องหยุดพักการเป็นทีมชาติไทยชั่วคราวเพื่อบำบัดอาการบาดเจ็บจากหัวเข่า หลังจากนั้นเธอก็ได้กลับเข้ามาร่วมทีมชาติอีกครั้งเมื่อการแข่งขันชิงแชมป์เอเชียครั้งที่ 17 ที่นครราชสีมาเมื่อกลางเดือนกันยายนที่ผ่านมา และสามารถครองแชมป์ได้สำเร็จ ฉายาของเธอคือ "เจ้าแม่ไหลหลัง" เนื่องจากเธอบุกในท่าไหลหลังหรือกระเติงตบ
วันที่ 30 พฤษภาคม พ.ศ. 2557 อำพร ได้ประกาศอำลาทีมชาติไทยผ่านทางเฟซบุ๊กส่วนตัวพร้อมกล่าวขอบคุณแฟนคลับ โดยให้เหตุผลว่า "เหตุผลที่อำลาทีมชาติ ก็เพราะมีอาการบาดเจ็บเข่าเรื้อรัง ไม่ใช่เพราะบ้าผู้ชายถึงกับอำลาทีมชาติ..." โดยเกียรติพงษ์ รัชตเกรียงไกร ผู้ฝึกสอนของทีมได้ออกมาแสดงความเสียดายแต่ก็เคารพในการตัดสินใจของเธอ ทั้งนี้อำพรจะยังเล่นลีกอาชีพในสังกัดนครนนท์ 3BB
อำพร คบหาอยู่กับสมพร วรรณประภา ซึ่งเป็นนักกีฬาวอลเลย์บอลเช่นกัน ในเดือนมิถุนายนและกรกฎาคม พ.ศ. 2557 อำพรได้โพสต์ภาพแหวนหมั้นของทั้งคู่ และภาพพรีเวดดิ้งลงเฟซบุ๊ก ตามลำดับ
ณธฤษภ์ ธรรมรสโสภณ
ณธฤษภ์ ธรรมรสโสภณ เกิดเมื่อวันที่ 14 มีนาคม พ.ศ. 2531 เป็นนักฟุตบอลชาวไทย ปัจจุบันเขาเล่นในไทยพรีเมียร์ลีก ให้กับสโมสรฟุตบอลเอสซีจีเมืองทอง ยูไนเต็ด ในตำแหน่ง ปีกซ้าย และ ยังเล่นในตำแหน่ง กองหน้า ได้อีกด้วย
ถนนนี้หัวใจข้าจอง
ถนนนี้หัวใจข้าจอง () ภาพยนตร์ไทยในปี พ.ศ. 2540
"วินาทีแห่งความทรงจำด้วยศักดิ์ศรี..ความรัก..เพื่อน..สถาบัน และความทรนงที่อยู่ในหัวใจของพวกเขาทุกคน"
บู๊ต เด็กหนุ่มหน้าละอ่อน ที่เป็นลูกของนายทหารจากต่างจังหวัด สอบเข้าเรียนต่อโรงเรียนช่างกลธนิยะได้ พร้อมกับได้ทุนการศึกษา บู๊ตจึงได้ย้ายมาอาศัยอยู่ในกรุงเทพ และเริ่มเรียนรู้ชีวิตความเป็นนักเรียนช่างกลนับแต่วันรับน้อง การได้สวมเสื้อช้อป และท่องคำปฏิญาณว่าจะรักเพื่อนยิ่งกว่าชีวิต นอกจากนั้นบู๊ตยังได้รับการสอนสั่งว่าศัตรูที่เจอหน้าปุ๊บต้องฆ่ากันให้ตาย นั่น คือ โรงเรียนก่อสร้างไทยพัฒนา แต่คนที่มีธาตุความดีอย่างบู๊ตก็ยังซื่อตรงกับความถูกต้องอยู่ในตัวอยู่ดี
วันหนึ่ง บู๊ตกับเพื่อนบังเอิญข้ามถิ่นไปในเขตพวกไทยพัฒนา จึงได้ถูกคู่อริไล่ตีกลางถนนแต่หนีมาได้ นักข่าวมาถ่ายภาพบู๊ตได้ทัน จึงทำให้บู๊ตกลายเป็นคนดังในหมู่เพื่อน ๆ โดยไม่ตั้งใจ แต่บู๊ตไม่สนใจลูกยุรุ่นพี่ที่สอนให้รู้จักหันหน้าเข้าสู้แบบลูกผู้ชายซะบ้าง ระหว่างนั้นบู๊ตใช้วิชาช่างของตัวเองไปบูรณะสนามกีฬาซึ่งอยู่ในเขตของพวกไทยพัฒนา จึงได้ถูกพวกไทยพัฒนาเข้ามาหาเรื่อง แต่บู๊ตก็ไม่คิดสร้างศัตรูกับไทยพัฒนาเพราะต้องการทำความดีเพื่อสังคมเงียบ ๆ มากกว่า แต่อย่างไรก็ตาม สงครามระหว่างสองสถาบันคู่อริก็ไม่อาจหยุดยั้งได้ เพราะพวกมาเฟียโต๊ะสนุ๊กต้องการจะให้ทั้งสองฝ่ายตีกันเพื่อจะได้ประโยชน์ครั้งใหญ่ในการขายอาวุธและยา และในที่สุด ในคอนเสิร์ตร็อกกลางเมือง ก็กลายเป็นสมรภูมิลูกผู้ชายของทั้งสองฝ่ายจริง ๆ"ถนนนี้หัวใจข้าจอง" เป็นผลงานการสร้างของสหมงคลฟิล์ม กำกับโดย คิด สุวรรณศร ออกฉายในปี พ.ศ. 2540 โดยได้นายแบบวัยรุ่นชื่อดัง คือ เจ มณฑล จิรา มารับบทนำและถือเป็นบทบาทการแสดงครั้งแรกด้วย โดยมีเนื้อหาเกี่ยวกับปัญหาการยกพวกตีกันของนักเรียนอาชีวะ ซึ่งคล้ายคลึงกับ "2499 อันธพาลครองเมือง" ภาพยนตร์ไทยอีกเรื่องหนึ่งที่มีเนื้อหาคล้ายกันที่ฉายไปก่อนหน้านั้นไม่นาน และประสบความสำเร็จเป็นอย่างยิ่ง
สนามกีฬากลางจังหวัดสระบุรี
สนามกีฬากลางจังหวัดสระบุรี เป็นสนามกีฬาในจังหวัดสระบุรี ประเทศไทย สนามแห่งนี้เคยเป็นสนามฟุตบอลสนามเหย้าของสโมสรฟุตบอลโอสถสภา เอ็ม–150 สระบุรี และสโมสรฟุตบอลจังหวัดสระบุรี มีความจุทั้งหมด 6,000 ที่นั่ง
ในฤดูกาล 2561 สโมสรฟุตบอลสระบุรี ยูไนเต็ดชนะเลิศไทยแลนด์ อเมเจอร์ลีก ฤดูกาล 2561 โซนภาคตะวันตก และได้สิทธิ์เลื่อนชั้นสู่ไทยลีก 4 สระบุรี ยูไนเต็ดได้เลือกใช้สนามนี้เป็นสนามเหย้าในฤดูกาล 2562
ฮับทาวน์ลิมิเต็ด
ฮับทาวน์ลิมิเต็ด (; BSE:532799, NSE:HUBTOWNEQ) หรือที่รู้จักกันในชื่อ อะครูตีซิตี้ลิมิเต็ด เป็นบริษัทพัฒนาอสังหาริมทรัพย์อินเดียซึ่งมีโครงการตั้งอยู่ในมุมไบ, ปูเน, รัฐคุชราต และบังกาลอร์ ฮับทาวน์ได้รับการก่อตั้งขึ้นใน ค.ศ. 1989 โดย เฮแมนท์ ชาห์ และพี่ชายของเขาที่มีชื่อว่า วีโยเมช ชาห์ ฮับทาวน์มีความกระตือรือล้นในโครงการฟื้นฟูชุมชนแออัด (เอสอาร์เอส) และความร่วมมือภาครัฐ-ภาคเอกชน (พีพีพี) บริษัทได้เข้าจดทะเบียนในตลาดหลักทรัพย์บอมเบย์ (บีเอสอี) และตลาดหลักทรัพย์แห่งชาติ (เอ็นเอสอี) ใน ค.ศ. 2007
ฮับทาวน์ลิมิเต็ดเป็นหนึ่งในผู้พัฒนาอสังหาริมทรัพย์ที่ใหญ่ที่สุดของมุมไบ โดยมีพื้นที่มากกว่า 43 ล้านตารางฟุตภายใต้การพัฒนา บริษัทนี้มีโครงการต่อเนื่องใน อันเธรี, เอ็มไอดีซีอันเธรี, ถนนมิรา, บันดรา, ไซออน, มุมไบใต้, ประภาเทวี, วรลี และเทน บริษัทได้เข้าจดทะเบียนในตลาดหลักทรัพย์บอมเบย์ (บีเอสอี) และตลาดหลักทรัพย์แห่งชาติ (เอ็นเอสอี) ในเดือนกุมภาพันธ์ ค.ศ. 2007
ฮับทาวน์เป็นองค์กรหลักในโครงการการร่วมมือระหว่างภาครัฐและเอกชน กับรัฐบาลแห่งรัฐมหาราษฏระ รวมถึงโครงการใหญ่ในเชมบูร์และกัตโคปาร์ ฮับทาวน์ได้รับการเสนอรางวัลในการพัฒนาอาณานิคมรัฐบาลบันดรา ซึ่งเป็นโครงการปรับปรุงที่ใหญ่ที่สุดเท่าที่เคยมีมาของมุมไบ
ใน ค.ศ. 2007 อะครูตีได้จัดซื้อที่ดินฮินดูสถานมิลส์ที่ประภาเทวีด้วยจำนวนเงิน 350 โครรูปี (3.6 พันล้านรูปี) ร่วมกับดีแอลเอฟ ซึ่งดีแอลเอฟขายหุ้นของพวกเขาในที่ดินให้แก่เชนไนฐานซี ศิวศานการัน ใน ค.ศ. 2009 ด้วยจำนวนเงิน 310 โครรูปี (3.1 พันล้านรูปี)
ฮับทาวน์ยังได้สร้างลานจอดรถระบบหุ่นยนต์แห่งแรกในอินเดียในมุมไบ ที่บรีชแคนดี้ บริษัทนี้เป็นหุ้นส่วนทางธุรกิจกับดีแอลเอฟในปูเนสำหรับการสร้างไอทีเอสอีแซด และในเดือนธันวาคม ค.ศ. 2011 ไอทีเอสอีแซดได้ถูกซื้อกิจการโดยแบลกสโตนด้วยจำนวนเงิน 810 โครรูปี (8.1 พันล้านรูปี)
ฮับทาวน์ได้รับการเสนอรางวัลในการพัฒนาสถานีขนส่งบริษัทของส่งทางถนนรัฐคุชราต (จีเอสอาร์ซีที) และปัจจุบันได้มีการดำเนินงานใน อาเมดาบัด, เมซานา, สุราษฎร์ และ วาโดดารา
เจษฎา พั่วนะคุณมี
เจษฎา พั่วนะคุณมี เป็นนักฟุตบอลชาวไทย ปัจจุบันเล่นอยู่กับสโมสรฟุตบอลโอสถสภา เอ็ม–150 สระบุรี
เต็มเป
เต็มเป (; ชวา: ) เป็นผลิตภัณฑ์ถั่วเหลืองแบบพื้นบ้านของอินโดนีเซีย เป็นอาหารที่เตรียมด้วยการหมักจนถั่วเหลืองกลายเป็นแท่งคล้ายเค้ก เป็นอาหารหมักจากถั่วเหลืองเพียงชนิดเดียวที่อยู่นอกอิทธิพลของจีน
จุดกำเนิดของเต็มเปอยู่ที่บริเวณที่เป็นประเทศอินโดนีเซียในปัจจุบัน และเป็นที่นิยมในเกาะชวา เป็นแหล่งของโปรตีนเช่นเดียวกับเต้าหู้ แต่มีลักษณะ สารอาหาร และคุณภาพของเนื้อสัมผัสต่างไป กระบวนการหมักเต็มเปและการที่ยังคงรูปถั่วเหลืองไว้ทำให้ยังมีปริมาณโปรตีน เส้นใย และวิตามินสูง เมื่อเก็บไว้นานจะมีกลิ่นเหมือนดินแรงขึ้น เพราะมีคุณค่าทางอาหารสูง เต็มเปจึงเป็นที่นิยมในบรรดาผู้ที่รับประทานมังสวิรัติ โดยใช้แทนเนื้อสัตว์
กวินท์ ดูวาล
กวิน ดูวาล () เป็นศิลปิน freelance ในนาม Gavin D และอดีตสมาชิกวง ทรี ทู วัน จากค่ายกามิกาเซ่ ในสังกัดอาร์เอส ปัจจุบันอยู่ศิลปินฮิปฮอป ในนาม Thai Hop
ทรี.ทู.วัน เป็นศิลปินรุ่นที่ 2 จากค่ายกามิกาเซ่ โดยได้เปิดตัวพร้อมกันกับกลุ่มศิลปินรุ่น 2 กลุ่มอื่น ๆ ในเดือน มีนาคม พ.ศ. 2553 ในเพลง "KamiKaze Wave" ก่อนที่จะปล่อยจะปล่อยซิงเกิลแรกของวง "เขย่า (3.2.1 Shake it ah!)" ในเดือนเมษายน ปีเดียวกัน ก่อนแจ้งเกิดอย่างเต็มตัวกับซิงเกิลที่ 2 "แค่ที่รัก (My boo)" ในเดือนมิถุนายน พร้อมกับเปิดตัวในคอนเสิร์ต "KamiKaze Wave Concert" ในวันเสาร์ที่ 26 มิถุนายน พ.ศ. 2553 ณ อินดอร์สเตเดียม หัวหมาก ต่อมาก็เป็นเพลงฮิตพอๆกัน คือ "มีอีกไหม (want more shawty)  พฤษภาคม พ.ศ. 2554 หลังจากนั้นได้ออกอัลบั้มใหม่ มีชื่อว่า Dirty ซึ่งเปิดตัวด้วยซิงเกิลแรก " Dirty Party" ในปี พ.ศ. 2556 ได้ออกอัลบั้มใหม่ โดยใช้ชื่อว่า มันDay เปิดตัวซิงเกิลแรก ชื่อว่า รักต้องเปิด(แน่นอก) [Splash Out] โดยได้นักร้องลูกทุ่งสาวสุดฮอตที่ได้รับฉายาว่า สั้นเสมอหู อย่าง ใบเตย อาร์-สยาม มารวมฟีตเจอร์อีกริงด้วย ซึ่งเป็นกระแสยอดนิยมในยูทูปโดยเปิดตัวยอดวิวสูงถึง 3 แสน 5 หมื่นวิว และ ใช้เวลาเพียงแค่ 2 วันยอดวิวสูงถึง 1 ล้านวิว ซึ่งในขณะนี้มียอดเข้าชมกว่า 80 ล้านครั้งและคาดว่าจะสูงขึ้นต่อไปอีกเรื่อยๆ
พ.ศ. 2559 เข้ารับราชการทหาร 2 ปี (ทหารเกณฑ์) สังกัดกองพันทหารราบ มณฑลทหารบกที่ ๑๑
ปัจจุบันกวิน เป็นศิลปินเดี่ยว ภายใต้สังกัดใหม่ ค่าย Demo Lab
บอร์คุม
บอร์คุม () เป็นเกาะและเทศบาลในรัฐโลว์เออร์แซกโซนี ทางตะวันตกเฉียงเหนือของเยอรมนี ตั้งอยู่ในทะเลเหนือ ตรงปากแม่น้ำเอมส์ อยู่ทางตะวันตกสุดในหมู่เกาะอีสต์ฟรีเชียน เป็นสถานที่ตากอากาศ
ฟาการาช
ฟาการาช (; , ) เป็นเมืองทางตอนกลางของประเทศโรมาเนีย ในบราโชฟเคาน์ตี บนฝั่งแม่น้ำโอลต์ มีประชากร 28,330 คน ในปี ค.ศ. 2011 เมืองมีป้อมปราการ มีโบสถ์โรมันคาทอลิก
ลังก์เอลันด์
ลังก์เอลันด์ () เป็นเกาะในประเทศเดนมาร์ก ในทะเลบอลติก นอกฝั่งตะวันออกเฉียงใต้ของเกาะฟิน ระหว่างเกาะฟินกับเกาะลอลลันด์ เกาะมีเนื้อที่ 285 กม² จากข้อมูลวันที่ 1 มกราคม ค.ศ. 2010 มีประชากร 13,277 คน. เกาะมีผลิตผลเกี่ยวกับข้าว
บริติชไอลส์
บริติชไอลส์ () หรือ หมู่เกาะอังกฤษ เป็นกลุ่มเกาะในยุโรป อยู่ทางตะวันตกของทวีป ประกอบด้วย เกาะเกรตบริเตน เกาะไอร์แลนด์ และเกาะที่อยู่ใกล้เคียง เกาะเล็ก ๆ มากกว่า 6 พันเกาะ แบ่งออกเป็นเขตการปกครองของประเทศไอร์แลนด์และสหราชอาณาจักร
ซินต์-นีกลาส
ซินต์-นีกลาส () เป็นเมืองในประเทศเบลเยียม ทางตอนกลางค่อนไปทางตะวันตกเฉียงเหนือของประเทศ ในมณฑลฟลานเดอร์ตะวันออก เป็นที่รู้จักเรื่องมีจัตุรัสการค้าใหญ่ที่สุดในเบลเยียม ที่มีต้นคริสต์มาสและไข่อีสเตอร์ที่ใหญ่ที่สุดในยุโรป